Heikki Rönkkö: heinäkuuta 2020\nVuonna 2005 Sonkajärven MM-eukonkantopaikalle oli tuotu kuuluisa jenkkikoripalloilija Dennis Rodman, Pohjois Korean diktaattori Kim Jong Unin kaveri.\nEilen illalla alkoi tv:ssä National Geography Channelilla sarja Pohjois Koreasta. Kerrottiin, että kun nykyisen hallitsijan isoisä Kim Il Sung alkoi sotien jälkeen rakentaa uutta, eräänkin laajan suvun kaikki jäsenet lähetettiin kasvatusleirille, koska yhden mielipiteitä epäiltiin.\nMinut, joka olen syntynyt Sonkajärvellä, vietiin Länsirajalle rakentamaan nuorisomajaa työleirimaisissa olosuhteissa luullakseni samaan tapaan kuin Paavo Väyrynen on tehnyt.\nYksillä perheen verenperintö, toisilla kieliperintö, kolmansilla niiden yhdistelmä. Sain kerran Roomassa tehtäväksi pohtia miten maailman luokan ihmesysteemi toimii. MOT.\nPS. Katselin tuon aikaisia lehtiä. Sanottiin erään pohjoisamerikkalaisen peliyhtiön pyrkineen tuomalla Rodmanin kantamaan eukkoja Rutakolle Euroopan markkinoille. Hän kuitenkin tyytyi paikan päällä katselemaan kisoja.\nPelastus on kielessä, sanoissa ja sanonnoissa\nYlen aamu-TV:ssä keijukaiset lässyttää joka aamu vartin verran ennen kahdeksaa, väliin lässytetään säästä, Teemalla lässytetään herkkuja. Maikkarilla Pouta lässyttää ilmastosta koiran kanssa, Vartiainen lässyttää taloudesta. Runoilevan psykiatrian keksintöä lässyttää kansankielellä.\nSuuri taide eroaa arkipäiväisestä tekemällä näkymättömän näkyväksi, silloin olevaisen kätkeytymättömyys paljastuu, kirjoitti Heidegger\nYllytyshulluus on sekin mainio kansankielinen sana. Osoittavat ajattelun löysyyttä. Gramscin mukaan pitäisi löytää paljastavia ilmaisuja omasta kielestä. Kumpaakaan ei löydy ruotsista.\nJos ei epäilisikään tietääkö Paavo Väyrysen vasen käsi mitä oikea tekee, käsikirjoittajiensa kohdalla on syytä epäillä. Olisikohan kuuluisalla runoilevalla psykiatrialla näppinsä pelissä? Niinpä myös Timo Soini keräsi ääniä kansankielellä, mutta päästyään unelmiensa työhön ulkoministerinä sydänäänet sykkivät toisella kielellä.\nJottei muutos tulisi äkkiä ja yllättäen on yliopisto kouluttanut perussuomalaisille kaksi tohtoria johtotasolle kolmannen ollessa nousuputkessa. Epäiltäneen sielläkin alettavan luottaa ihmisaistien välittömiin havaintoihin ulkopuolisen valvovan silmän tai kuulevan korvan sijaan. Vähän sitä oli ilmassa jo Väyrysen puoluehankkeissa perinteisen yllytyshulluuden hajottaessa rivistöjä.\nSisällissodan 100-vuotismuistovuodella haluttiin varata optio yllyttää kansa uusintaan. Muuten olisi jo siirrrytty eteenpäin.\nJoukkojen takaosaan sijoitettiin optio pitämään joukot kunnossa. Heidän velvollisuuksiinsa sisältyy sadanpäämiehen määräysten täytäntöönpano, sadanpäämiehen komennon ottaminen taisteluun tarvittaessa, alaistensa valvonta ja monenlaiset hallintotehtävät.\nOptio-palkka oli kaksinkertainen tavanomaiseen roomalaiseen legioonaaripalkkaan ja he olivat todennäköisimmin miehiä korvaamaan sadanpäämiehen, jos virka vapautui. (Wikipedia, engl.)\nEhkä maikkarin toimittaja Heikki Piuhola palaa Saksasta joskus Suomeen, Helena Petäistö tuli Pariisista vain ambulanssilla. Kuinka moni eläköitynyt suurlähettiläs asuu Suomessa? Ei sellaista silmälläpitoa kukaan kestäisi. Historia on suonut vähemmistölle "kommunismin" aseman kieliperusteella valituista valituimpina. Uniikkia. Yliopisto on kouluttanut peruskansan puolueelle kaksikin tohtoria vaikenemaan, kolmas on nousuputkessa.\nJos vaikutan ilkeältä, olen itse kuullut kokeneemman yk-virkamiehen ohjeen tehdessäni paluuta Suomeen parin vuoden työrupeamalta Roomasta puraista mieluummin syanidikapselia!\nJos olisi vain läntistä sivistystä:\nPoikkeuslupaa venäläisvähemmistölle ei liene pyydetty eikä myönnetty Viron ohella myöskään Latviassa eikä Liettuassa, vaan liityttiin EU:hun jossa kansallisuusajattelu perustuu aikaan ennen bolshevismia.\nEuroopan kielten kirjo oli olemassa jo kauan ennen Leninin internationalismin kieltä, itse asiassa jo ennen kristinuskoa. Holocaustin tuhkasta alettiin nousta luottamalla paikalliskulttuurien vapaaehtoiseen yhteistyöhön ilman yhteistä uskontoa tai hallintokieltä: mitä kevyemmät ideologiset hallintorakenteet ihmisillä on yläpuolellaan, sitä tyytyväisempiä he ovat elämäänsä, siis kuten Ahvenanmaalla: ei uskonto, vaan kieli; jos ei kelpaa voi äänestää jaloillaan. Niinpä suomenkielikin on virallinen kieli EU:ssa pikkukoiramentaliteetin heilutellessa häntää kulttuurinomistajalle kotoperäisenä lapsenuskona.\nMelkein kaikkien teiden viedessä toistaiseksi Rooman sijasta Baltiaan, kävin eilen Tallinnassa kommunismin aikaisessa Patarein vankilassa. Kerrassaan tyrmäävä museokokemus, joka on nyt kaikkien nähtävissä kävelymatkan päässä satamasta meren rannalla. Otin kuvia jotka pian tuhosin etteivät kummittelisi mielessä. Jonkin verran tunnelmaa latisti lukea jälkikäteen wikipediasta Patarein olevan 1800-luvulla rakennettu rannikkolinnoitus jota sittemmin on käytetty vankilana. Jatkaessani matkaa vanhaan kaupunkiin käteen lyötiin Vana-Virulla esite läntisen kidutushistorian näyttelystä, jonka olen nähnyt samassa paikassa muutama vuosi sitten. Sekin tosi järkyttävää nähtävää. Eipä ihme ettei vastaavia tuoda näkyville Helsinkiin. Maailman onnellisin valtio\nKoska tunsin Raimo Sailaksen vain julkikuvansa perusteella HS:n sivuilta, tulee mieleen Sanna Marin edellä aikaansa. Otti nimiinsä eläköidyttyään huippuhienoja analyysejä Singaporen pörssikehityksestä. Vastuuta isänmaasta\nVoi olla, ettei tästä selvitä, on Katri Kulmuni sanonut. Pörssi ei koskaan nuku, aina jossakin päin palloa arvotetaan omaisuuksia, perusteli Christoffer Taxell miksi ”savolaisten” jahkailua päätöksenteossa ei voida katsoa pörssiyhtiöiden hallituksissa.\nKeskustellaan mitä keskustellaan, HS tietää mistä kenkä puristaa:\nTolkunmies on saanut kasvot\nLuettiin aiottavan vastaisuudessakin johtaa pilvien välistä. Kun sen kerran sanoo julki, on sen menettänyt, näkymätön on tullut näkyväksi. Kuin ladatun aseen laukaisu.\nPikkukoiramentaliteetti jakaa suomalaiset kahteen leiriin, itään ja länteen. Itäisen koko elämä on paikan hakua, kunpa lapset. Ilmiö on kerrassaan uniikki.\nPikkukoiramentaliteetin seurauksena ollaan aina valmiita heiluttamaan häntää isompien edessä. Siksi naiset. Hyperkorrektiutta vaarallisempia muotoja ongelma saa kun ollaan kritiikittömästi valmiita omaksumaan kaikki ulkomaiden aate- ja muotivirtaukset.\nSrebrenica 25 vuotta\nIltalehti käy tänään isosti mediapeliä Elisabeth Rehnin nimeen Srebrenican tapahtumien tiimoilta Bosnia-Serbian entisen presidentti Radovan Karadzic kärsiessä parhaillaan Haagin kansainvälisen oikeuden langettamaa elinkautista tuomiota Bosnian sodan aikaisista sotarikoksista mm. Srebrenicassa 25 vuotta sitten.\nKaradzicin sanottiin suhtautuneen kirjaimellisesti vanhojen tekstien määräyksiin toisuskoisten vähemmistöjen hävittämisestä, ikäänkuin tekstit olisivat löytyneet kivien alta valmiina täytäntöönpantaviksi, ymmärtämättä että ne olivat syntyneet menneessä ajassa vastauksina silloisiin kysymyksiin.\nKaradzic, joka on koulutukseltaan psykiatri, on julkaissut useita runoteoksia.\nVaclav Havel on kutsunut EU:ta historian vakavimmin otettavaksi rauhanliikkeeksi, koska se on kuninkaiden ja kirkon sotaisan liiton jälkeen syntynyt aivan uudenlainen, maallinen hallintotapa.\nVanhoihin teksteihin pitääkin suhtautua kuten mihin tahansa ihmiskäden ohjaaman kynän tuotoksiin ilman sen kummempaa pyhyyttä.\nTrump kävi täällä 1992\nJossakin kirjassa on väitetty Trumpin pitäneen Suomea itæeurooppalaisena paikkana. Johtunee vierailusta Raumalla kommunismin aikoihin "vähemmistön pitäessä asemaansa itsestään selvyytenä puhuen spontaanisti muiden puolesta".\nLäntisen kulttuurin vastustamaton yksilöllisyyden voittokulku sotien jälkeen on USA:ssakin kohdannut vastarintaa erilaisten etuoikeutettuina itseään pitävien historiallisiin erioikeuksiin törmätessään. Muutosta haluavien kohdalla puhutaan identiteeteistä jotka pyrkivät varjosta esiin, mitä myös BLM osoittaa. Eivätkö juuri trumpilaiset jarrumiehet puhu luottamuksesta ja vakaudesta vanhastaan?\nTänään kerrotaan hänen pohtivan tilaisiko jäänmurtajia Suomesta? Naisten miehenä hän saattaa muistaa läntisten merimiesten ”yhtä Venäjää” laivastovierailut Helsinkiin saakka ulottuneissa Itämeren satamissa.\nLaivanhankintamatkalla Raumalla 1992 Trumpilla oli mukana naisseuralaisena usalainen Marla Maples josta sitten tuli hänen toinen vaimonsa. Avioeroprosessi tśekkiläisestä Ivana Trumpista oli käynnissä. Nykyinen, järjestyksessä kolmas vaimo on slovenialainen Melania, joten keittiön kautta saatua kokemusta itänaisista hänellä riittää.\nVoihan sen niinkin nähdä, että Suomi on ollut aina Ruotsin valtakunnan osa eikä siirtomaa, mutta tosiasia lienee sekin, että läntisen kulttuurin vastustamaton yksilöllisyyden voittokulku on aina kohdannut vastarintaa erilaisten etuoikeutettuina itseään pitävien historiallisiin erioikeuksiin törmätessään. Eivätkö juuri he, nuo jarrumiehet, puhu luottamuksesta? Muutosta haluavien kohdalla puhutaan identiteeteistä jotka pyrkivät varjosta esiin.\nMissä Sanna, siinä Antti; missä Sitra, siinä Antti; missä ek-istuntosalin keskiö, siinä Antti; ”missä Orpon joukot?” kysyy Antti.\n”Minä ihan, että hupsista, näinkö tässä kävi?” sanoi Sanna. Näin tässä käy, filosofian kuoltua jokainen on filosofi.


ZHAOYAO Tuulenpitävä kaksipuolinen Mini Pocket USB Lighter - kulta - ilmainen toimitus - DealExtreme\nTuulenpitävä lataus Kaksipuolinen sytytin Mini Personality Pocket USB-sähköinen savukkeensytytin\nZHAOYAO älykäs bluetooth-musiikki USB-lataus tuulenpitävä sytytin - musta\nZHAOYAO Mini-sylinteri Ainutlaatuinen puhallustyyppi USB-latausvalo - kultainen\nZHAOYAO Mini-sylinteri Ainutlaatuinen puhallustyyppi USB-latausvalo - hopea\nZHAOYAO Mini-sylinteri Ainutlaatuinen puhallustyyppi USB-latausvalo - Sininen\nZHAOYAO Mini-sylinteri Ainutlaatuinen puhallustyyppi USB-latausvalo - musta\n1. Akku ladataan uudelleen. Ei kaasua / polttoainetta vaaditaan.\n2. Voidaan ladata USB-korttipaikan avulla eikä se tarvitse täyttää mitään polttoainetta.\n3. Ei aiheuta liekkiä, se on sähkökäyttöinen ja ympäristöystävällinen.\n4. Käyttää voimakasta lämpöä valaisemaan savukkeita.\n5. Syttyy savuke missä tahansa säässä.\n6. Ei tarvita USB-kaapelia, joten se on erittäin kätevä.\n7. Täydellinen matka-gadget.\n8. Se on muotinäkymä, joka tekee sinusta erittäin houkuttelevan ryhmässä\n9. Vain 3 tuntia maksua kohti;\n10. Korkean suorituskyvyn omaavan polymeeripartin avulla se voi ladata ja purkaa noin 500 kertaa.\n11. Tämä tuote USB-liitäntä vain latausta varten voidaan liittää tietokoneeseen, matkapuhelimen laturiin ja muuhun lataukseen mistä tahansa ulostulojännitteestä DC5V, lähtövirta on alle 3000 mA laturi;\n12. Pitkäkestoinen käyttämättömyysjakso, kytke laturi ja irrota laturi ja liitä se uudelleen. Kun lataus on täyteen ladattu, irrota virtajohto välittömästi.\nOlemme ammattimaisia, huomaavainen, huomaavainen ongelmien ratkaisemiseksi, jätä meille 5 tähden palautetta!\nMitat 3.27 in x 0.83 in x 0.31 in (8.3 cm x 2.1 cm x 0.8 cm)


Kultalaatta PAMP Fortuna 100 g - Tavex kulta\nTavexilla on ilo tarjota PAMP Fortuna 100 gramman kultalaattoja. Roomalaista jumalatarta Fortunaa kuvaavaa laattaa pidetään yhtenä hienoimmista lyödyistä 99,99 % puhtaista kultalaatoista maailmassa. PAMPin, Sveitsin keskuspankin sekä LBMA:n valtuuttaman maailmankuulun sveitsiläisen jalometallivalimon, valmistamat 100 gramman kultalaatat ovat täydellinen valinta niille, jotka etsivät erinomaista kultatuotetta, joka tarjoaa hyvän tasapainon likviditeetin, liikuteltavuuden sekä grammahinnan välillä. Hankkimalla tämän elegantin kultalaatan, et saa ainoastaan arvokasta jalometallia sveitsiläisen osaamisen huipulta, mutta myös vaihtoehtoista fyysistä valuuttaa, jolla on taattu vaihtuvuus niin jalometallien osto- ja myyntiliikkeissä kuin rahoituslaitoksissa ja sijoittajienkin keskuudessa.\nPAMPin 100 gramman Fortuna kultalaatta on tapa säästää. PAMPin sadan gramman kultalaatat ovat ihanteellinen valinta pitkäaikaiseksi sijoitukseksi, kun arvostat turvallisuutta ja pysyvyyttä, jonka fyysisen kullan omistaminen antaa.\nPAMPin Fortuna kultalaatat ovat erinomainen lisä salkkuusi. Kullan alhainen riippuvuus muista rahoitustuotteista tekee PAMPin sadan gramman kultalaatoista hyvän keinon suojautua markkinariskeiltä.\nPAMPin Fortuna kultalaatat ovat puhdasta ammattitaitoa kullassa. Sadan gramman kultalaatta on valmistettu käyttäen korkeimpia insinööritekniikan taitoja. Laatassa yhdistyvät kiiltävä pinta ja hienostunut ja koristeellinen Lady Fortunan, Rooman vaurauden jumalattaren, kuva. Laatta on oikea katseenvangitsija ensiluokkaista käsityötä arvostaville.\nPAMPin Fortuna kultalaatta on painonsa verran kultaa. PAMPin sadan gramman kultalaatta on muodossaan yksi laajimmin maailmalla myydyistä kultapaloista. Sen arvo perustuu nimenomaan kultapitoisuuteen ja kullan maailmanmarkkinahintaan.\nSveitsiläinen 100 gramman PAMP kultalaatta\nSveitsin maine korkealuokkaisten luksustuotteiden valmistajamaana ei rajoitu ainoastaan kelloihin, vaan pätee yhtälailla myös sijoituskultaan. Sveitsi on kullalle mitä Ranska on viinille. Tämä lausunto tukee kovia faktoja, jotka osoittavat että suurin osa maailman kullasta on puhdistettu tässä varakkaassa alppimaassa. Tieto, joka on saatavilla London Good Delivery Lististä, osoittaa että kuusi puhdistamoa hallitsee 90 % markkinoista ja neljä niistä, mukana myös PAMP, on sveitsiläisiä. Sveitsi puhdistaa keskimäärin 65-75 % maailman vuosittaisesta kultatarjonnasta. Tämä tekee Sveitsistä maailman ykkösmaan kullan puhdistuksessa ja kultalaattojen valmistuksessa. Syitä siihen, miksi Sveitsi pitää hallussaan tätä sijaa, ovat Sveitsin turvallisuus, tehokas logistiikka sekä vahva taloudellinen järjestelmä, joka pitää sisällään myös joitain maailman johtavimmista kansainvälisistä pankeista. Sekä tärkeimpänä tiukat lait, jotka asettavat korkeat standardit valmiiden kultatuotteiden laadulle ja puhtaudelle. Esimerkiksi jokainen PAMPin tuote sisältää laatan puhtauden takaavan leiman "ESSAYEUR FONDEUR", joka on laatan kääntöpuolella. Saadakseen laattaan tämän leiman, PAMPin on noudatettava Sveitsin liittovaltion tiukkoja lakeja (Precious Metals Control Act) sekä palkattava vahvistettu tutkija, jolla on vaaditut liittovaltion luvat. Vahvistetun tutkijan on pidettävä kirjaa hyväksymistään puhtauksista ja oltava aina valmiina esittämään kirjatut tiedot tarkastajille. Toisin sanoen, jokaisen PAMPin kultalaatan puhtaus on hyväksytty hallituksen ja teollisuuden päättäjien tahoilta. Laattojen laatu vastaa korkeimpia standardeja. Näin saadaan aikaan kultainen tinkimättömyys, joka ylittää huippuosaamisen standardit. Lyhyesti sanoen, se on sveitsiläistä.\nSadan gramman laatan etupuolella on PAMPin virallinen leima ja teksti "SUISSE". Laatan keskellä on tekstit "100 g", "FINE GOLD" ja "999.9" merkiten 99,99 % puhdasta kultaa. Laatan alareunassa on laatan yksilöllinen sarjanumero ja vahvistetun tutkijan leima, joka takaa kullan puhtauden.\nSadan gramman laatan kääntöpuolella on roomalaisen jumalattaren, Fortunan, kaunis kuva. Kuvaa ympäröivät pinnat ovat kiiltäviä ja niissä on peilimäinen viimeistely.\nSadan gramman kultalaatta on pakattu sinetöityyn, läpinäkyvään pakkaukseen. Suuremmissa tilauksissa sinetöidyt laatat ovat saatavilla 25 kpl kovamuovisissa laatikoissa. Laatan sinetöidyn pakkauksen etupuoli on väriltään laivastonsininen ja toinen puoli valkoinen.\nMyymme 1+617.48 €\nOstamme 1+396.81 €


Vaalien tarkistuslaskenta pudotti hyvinkääläistaustaisen Laura Rädyn | Aamuposti\n20.4.2011 20.21 Päivitetty: 21.4.2011 06.30\nVaalien tarkistuslaskenta pudotti hyvinkääläistaustaisen Laura Rädyn\nAAMUPOSTI | Hyvinkään sairaalan lääkäriä Laura Rätyä harmittaa. Hän sai eilen varmistuksen, että hän on menettänyt kokoomuksen kansanedustajan paikkansa puoluekaverilleen Lasse Männistölle noin 20 äänen tappiolla.\nLaura Räty, omaa sukua Laura Ämmälä, olisi ollut hyvinkääläisille lähes kuin oma kansanedustaja, sillä Räty on käynyt peruskoulunsa Hyvinkäällä, ja Hyvinkäällä on edelleen hänen lapsuudenkotinsa ja työpaikkansa.\nRäty erikoistuu Hyvinkään sairaalassa tehohoitoon ja anestesiaan, mutta parhaillaan hän on äitiys- ja vuosilomalla.\nKööpenhaminasta tavoitettu Räty kertoi eilen olevansa pettynyt tulokseen, mutta toisaalta eduskuntaan ensimmäistä kertaa yrittäneenä hän sanoo olevansa äärimmäisen kiitollinen saamistaan lähes 5 000 äänestä.\nRäty antaa tunnustusta myös tarkastuslaskennassa voittaneelle puoluekaverilleen kauppatieteilijä Lasse Männistölle.\n– Hän on erinomainen poliitikko, Räty kehuu ja arvioi, että helsinkiläisille on varmasti aivan yhtä hyvä ratkaisu, kumpi heistä kahdesta valitaan.\nRäty sanoo, että perheen lisäksi politiikka ja lääkärin työ ovat hänelle erittäin tärkeitä. Hänen työpaikallaan Hyvinkään sairaalassa asioiden yhteensovittamiseen on suhtauduttu ymmärtäen ja joustavasti.\nTämä lehden "uutinen" sai\nTämä lehden "uutinen" sai minut kirjoittamaan kommentin. Hyvinkäällä harmitellaan nyt, ettemme ole saaneet yhtään kansanedustajaa eduskuntaan, ei edes ns. etähakuna!!?? Unohdetaan kuitenkin, että meillä oli jo edellisessä eduskunnassa "etähyvinkääläinen" ja tämä samainen henkilö uusi paikkansa nykyiseen eduskuntaan. Sattui nyt vielä olemaan ainoan voittajapuolueen riveissä ja voisi olla, että kisaa tiukasti ministerisalkusta. Silloin meillä olisi oma etäministerikin! Hän on koulunsa täällä käynyt Pohjoispuistossa ja suku-perhesiteetkin ovat osin vielä täällä. Laittakaa nimi muistiin –- Pirkko Ruohonen-Lerner tulevaisuutta varten. Ja lopetetaan jo itkeminen ehdokkaiden osalta, jotka eivät luottamusta kansalta saaneet.\nmeillä on hkääl... 21.4.2011 08.58


Viimeisin androidipornopeli, jossa mc on googlaamani orja, - oli kuinka työskennellä mulled wine.\nAndroidipornopelit, Joissa Kerho On Orja\nAndroid porno pelejä missä mc on orja asiassa he haluavat johtaminen ja varmista, täysin persoonallisella tavalla internetin sisältö, Mitä Lait ovat siellä ratkaista nykyään he tarvitsevat enemmän Tätä käytetään vapauttaa\nLiigan Androidipornopelejä, Joissa Mc On Legendojen Orja Hentai Video\nShakkipelejä ostetaan kaikista peleistä ja pelikaupoista. Androidipornopelejä, joissa mc on orja, - tulee myös pitkiä matkoja varten, - ja markkinoilla on lukemattomia tietokoneella tehtyjä versioita. Osa tietokonepeleistä on erittäin haastavia ja leikkisiä. Jopa nykyisellä Suurmestarilla, Garry Kasparovilla, - on nimensä yhdessä sanaleikin käsitellyistä versioista. Voit tina myös lelu interaktiivinen Shakki ottelut kasvottomia vastustajia Internetissä tai katsella otteluita esiteini outo online-pelaajia., Se on valtava pop-peli—ja sen suosio näyttää kasvavan päivä päivältä.


Avoin verkko tarjolla pian koululaisille ja kuntalaisille Vantaalla | Vantaan Sanomat\n8.10.2014 - 10.44\nAvoin verkko tarjolla pian koululaisille ja kuntalaisille Vantaalla\nVantaa tarjoaa koululaisten tablettien lisäksi avoimen verkon kaikille kouluille. Verkkoja on määrä rakentaa vähitellen myös muualle.\nVantaan koulut kytketään kuluvan syksyn aikana avoimeen tietoverkkoon, joka mahdollistaa koululaisten päätelaitteilla tekemät tietohaut.\nAvoimet verkot tulevat ensin kouluihin ja pikku hiljaa niitä suunnitellaan rakennettavaksi myös muualle Vantaalle.\nTällöin hyötyvät myös kuntalaiset, jotka pääsevät todennäköisesti ensi vuoden aikana kunnan langattomiin tietoverkkoihin.\n– Tämä on osa koulujen digitalisointia. Koulujen tukiasemat päivitetään niin, jotta niillä kyetään kattavasti palvelemaan vaikka 300 yhtäaikaisesti käytössä oleva tablettia, tietohallintojohtaja Antti Ylä-Jarkko sanoo.\nUusien tablettihankintojen myötä Vantaa kykenee tarjoamaan mobiilin päätelaitteen käytännössä kaikille koululaisilleen.\n– Lapsilla on jo paljon valmiuksia laitteiden käyttöönottoon. Opettajien puolestaan pitää ohjata niiden käyttöönottoa oikeaan suuntaan.\nVeromäen koulussa mobiilit päätelaitteet ovat jo arkipäivää. Ala-asteen kuudetta luokkaa käyvät tytöt kertovat käyttävänsä tablettia kouluaskareissaan päivittäin.\n– Osa meidän tehtävävihoista on verkossa. Menemme sinne opettajan lähettämien linkkien avulla, Binta Diallo kertoo.\nTunneilla opettajat saattavat kirjoittaa kysymykset liitutaululle. Verkosta haetaan sitten kysymyksiin liittyvät monivalintatehtävät.\n– Me valitsemme vastausvaihtoehdoista yhden. Opettaja näkee jokaisen oppilaan vastauksen omalla näyttöpäätteellään, tytöt kertovat.


Hengissä täällä ollaan!\nYskänpuuskat alkavat pikkuhiljaa rauhoittua ja harventua ja puristava kurkkukipu on muuttunut karheudeksi.\nSohva on notkolla ja minulla selkä jäykkänä lähes 4 vuorokauden makaamisesta...\nMokoma tauti vei energian, jota oli tarkoitus ladata viikonlopun pienen loman aikana ja käyttää kohta (toivottavasti) alkavaan paluumuuttoon.\nOnneksi ehdin ottaa vähän kuvia Havenin tiloista ja huoneestamme, ennenkuin flunssa iski päälle.\nTältä siellä näytti:\nAulassa ja lobbyssa olisi viihtynyt pitempäänkin\n"Takapihalta" pääsi suoraan Vanhalle kauppahallille, jossa piipahdimme lauantaina aamiaisen jälkeen.\nSe ei oikein kolahtanut - Hakaniemen hallissa on 'satakertaa' enemmän (aitoa) tunnelmaa\nHuoneemme oli tilava ja viihtyisä\nKylppärikin oli tilava, mutta minun makuuni vähän liian tumma..\nOstin perjantaipuskan huoneeseen\nPuoliso oli hankkinut kuplivan\nHavenista jäi hyvä fiilis. Palvelu oli ystävällistä ja auttavaista, tilat viihtyisät ja puhtaat. Ravintola Haviksen tiloissa nautittu aamiainen runsas ja huone hyvin varustettu.\nJos joskus päätämme taas yöpyä Helsingissä hotellissa, on Haven erittäin potentiaalinen vaihtoehto.\nVoi tosin olla, ettei sellainen tule heti mieleen, kun muutaman kilometrin päässä on oma uusi "spa" :D\nNyt iso kuppi kuumaa teetä ja sohvalle odottamaan HHU:a.\nKohta onkin taas viikonloppu, jaksetaan siihen asti!


Villit askeleet - Dancing ♪: 2014\n119. Afrikkalaisia tansseja\nNyt niputan kokonaisen maanosan samaan blogiin, vaikka siellä on monta valtiota, paljon erilaista kulttuuria, perinteitä ja tanssia. Mutta vaikeahan näitä olisi eroitella, varsinkin kun lainatut tekstit käsittelevät afrikkalaista tanssia kokonaisuudessaan.\n"Mitä afrikkalainen tanssi on? Entä musiikki?\nAfrikka on suuri manner ja jokaisessa maassa on lukuisia etnisiä ryhmiä, joista varmaankin suurimmalla osalla on omat tanssinsa. Tansseissa on sekä yhtäläisyyksiä että eroja yhtä paljon kuin kansojen asuinpaikoissa ja -oloissa.\nOlivatpa tanssit minkälaisia tahansa, niissä on oleellista yhteisöllisyys. Tanssijan ja muusikon kommunikointi, tarkat askel- ja rytmikuviot samoin kuin improvisaatio kuuluvat yleensä kaikkiin tansseihin. Rumpurytmit liittyvät tansseihin .....\n...Tanssissa on tärkeää liikkeen rytmitys ja rytmin ymmärtäminen. Askeleet ja kehon osien eriaikainen liike voi olla hyvin tarkkaan määrättyä, mutta yleensä aina on tilaa myös improvisaatiolle ja tanssijan omalle tulkinnalle. Linjakkaat kädet, lennokkaat hypyt ja taitoa vaativa keskivartalon käyttö ovat tyypillisiä länsiafrikkalaiselle tanssille, mutta toisaalta osallistua voi myös yksinkertaisella askelluksella. Hyvä tanssija tietää tanssin perusteet ja maustaa niitä omalla persoonallaan. Juhlissa tanssillinen ja musiikillinen leikinlasku on myös sallittu!\nRituaalitansseissa on omat tarkoituksensa, ja joskus vain vihkiytyneet pääsevät niitä katsomaan tai osallistumaan seremoniallisiin juhliin. Tällaisia voivat olla erilaiset naamiotanssit tai vaikkapa metsästäjien rituaalit ennen metsästystä."\n"Afrikka on suuri maanosa, jonka jokaisella heimolla on omat perinnetanssinsa, jotka eroavat toisistaan aikalailla. Samoja heimoja voi löytyä useasta eri maasta esim. fula-heimoa tapaa Guineassa, Malissa, Gambiassa, Ghanassa jne.\nVaikka eri heimojen sijoittuminen Afrikan kartalle ei aina noudatakaan valtiorajoja, jotain tyypillistä voidaan löytää eri maiden tanssiperinteistä. Esim. itäafrikkalaiset tanssit poikkeavat hyvin paljon länsiafrikkalaisista; tansanialaiset tanssit ovat askeltavia, melkeinpä stepinomaisia ja lantion sekä rintakehän liikkeissä on usein teräviä aksentteja; etiopialaisissa pääpaino on olkapäiden ja hartiaseudun lihaksien käytössä; ghanalaiset tanssit ovat hyvin maanläheisiä eikä niissä juurikaan hypitä, kun taas senegalilaisissa/gambilaisissa wolof- tansseissa hypitään villisti korkealle ilmaan; guinealaisten ja malilaisten heimojen tansseissa taasen käytetään hyvin paljon rintakehää ja koko vartaloa kokonaisvaltaisesti.\nJokaisella afrikkalaisella tanssilla on siis oma tunnistettava rytminsä sekä muutama liike, joka on tälle tanssille ominaista. Afrikassa ei usein nähdä kyläläisen tanssivan kyläjuhlissa pitkiä koreografioita, joita me täällä tanssimme, vaan paria ko. tanssille tyypillistä liikettä."\nMuutama opetusvideo / Some lessons:\nBallet Djoliba (Guinée Conakry) part1\nBallet Djoliba (Guinée Conakry) part2\nEXPO BALLET CONGO DANSE\nballet africaine de guinee : l'héritage 3\nZambezi Express - The Amazing New African Dance Musical...\nLes Ballets Africains de Guinee - la foret sacree\n#6: “African Dance” Young Girls, Young Men & drum teacher dance at Dununba in Conakry, West Africa\nKiitos Vallattomalle mummelille, joka antoi vinkin ja toiveen ..\nhakusanat 119. Afrikkalaisia tansseja, Afrikka, kansantanssi, rituaalitanssi\n200 000 x villiä askelta\nVillit askeleet saavutti 200 000 katsojamäärän.\nEnsimmäisen 100 000 saavuttamiseen meni n. 2,5 vuotta, toinen 100 000 tuli täyteen vajaassa 1,5 vuodessa. Eli ilmeisesti tämä blogi on löytänyt lukijansa. Villit askeleet on myös kohta 4 v. ikäinen, tarkemmin sanottuna vuodenvaihteessa.\nYlivoimaisesti suosituin tanssi on ollut fusku n. 12000 haulla.\nSeuraavaksi useimmin katsotut olivat Hidas valssi (n. 7240), Humppa (n. 7150), Suomalainen tango (n. 5700), Bugg (n. 3680), Rumba (n. 3350) ja Suomalainen valssi (n. 3100).\nNäitä tansseja katsottiin yli 2000 kertaa: Foxi, Lavajive, Polkka, Cha cha, Mambo, Tiputanssi, Argentiinalainen tango, lavatanssit 2.\nYli 1000 kertaa on avattu mm. lavatanssit 1, Rumba, Masurkka, Salsa, Slowfox, Samba, Jenkka, Sirtaki, Tango passion.\nMielenkiintoinen havainto, että tutut tanssit ovat myös suosituimmat. Mutta se selittyy osittain sillä, että niitä haetaan jatkuvasti myös opettelutarkoituksessa. Viimeisimmät tanssit ovat oudompia, ja niitä katsotaan ehkä vain sen ensimmäisen kiinnostuksen verran.\nTansslajien esittelykin on hidastunut parin viimeisen vuoden aikana :). Mutta kyllä niitä vielä löytyy erilaisia eri puolin maailmaa, kunhan keksin etsiä niitä. Jos jollakulla on esittää ideoita, otan mielelläni kommenteissa niitä vastaan. Kiitos kaikille lukijoilleni ja tanssinystäville. Ilman teitä ei tämän blogin pitäminen olisi niin mielekästä.\ntanssin kokosi orvokki 5 kommenttia:\nhakusanat 000. Show dance, argentiinalainen tango, humppa, mambo\n118. Polynesialainen Hako / Baltic Circle -festivaali\nEsitykset Baltic Circle -festivaalilla (Helsingissä) vain TI 11.11. ja KE 12.11.\n(Mediakeskus Lume , Hämeentie 135 C )\nWAR-esityksen koreografisena materiaalina ovat polynesialaiset tanssit, kuten Hako – yksi Rapa Nuin kuuluisista sotatansseista, joita rekonstruoitiin ja kehitettiin Pääsiäissaarilla 1980- ja 90-luvuilla. Turismin vaikutuksille alttiissa ympäristössä nämä ”perinteiset” tanssit toimivat sekä identiteetin rakentamisen välineenä että selviytymisstrategiana.\nWAR-esityksessä taiteen jakoa nykytaiteen ja perinteisen taiteen välille käsitellään kolonialismin jatkumona. Amanda Piña ja Daniel Zimmermann käyttävät Rapa Nuin repertuaaria siirtääkseen sodan aihion globaalille tasolle. WAR on tanssillinen manifesti taiteen etenevästä homogenisaatiosta sekä maailmasta, joka edustaa sorrettuja, muuttuneita tai kadotettuja näkökulmia. ”Post-eksoottisella” lähestymistavalla luodaan yhteys aggressiivisen laajentumispolitiikan ja sitä mahdollisesti vastustavan kehon välille.\n"...Baltic Circle on kansainvälinen nykyteatteri-festivaali, joka järjestetään aina marraskuussa esityskohtaisissa tiloissa Helsingissä.. "\nhakusanat 118. Polynesialainen Hako, perinnetanssi, Polynesialainen WAR-tanssi\n117. Cueca (Chile)\n"Cueca on kosiskelutanssi, joka tunnettiin jo Espanjan siirtomaavallan aikana, se on nopea ja rytmikäs tanssi. Tanssipari lähentyvät toisiaan ja vetäytyvät kauemmaksi, liikkuen kiertävät toisiaan, nenäliinat heiluen. Chilen merimiehet otti tanssin Meksikoon (jossa se tunnetaan "Chilena")."\n"... Vaatteet ovat hyvin perinteisiä Chilen vaatteita. Miesten tanssiin kuuluu huaso hattu, paita, flanelli poncho, ratsastus housut ja saappaat, lyhyt takki, ratsastus saappaat ja kannukset. Naiset käyttävät kukallisia mekkoja. Cueca tanssi muistuttaa kukko-kana suhdetta. Mies lähestyy naista ja tarjoaa käsivartensa, naiset seuraavat häntä ja he kävelevät ympäri huonetta. Sitten he kohtaavat toisensa ja pitävät nenäliina ilmassa, ja alkavat tanssia. He eivät koskaan kosketa toisiaan, mutta silti pitävät yhteyttä ilmeiden ja liikkeiden välityksellä. Valkoinen nenäliina on vilkuttamista varten ..."\n"... Tällä hetkellä cueca pääasiassa tanssitaan maaseudulla, sekä Chilen vuosittaisen kansallisen juhlan aattona syyskuun 18. Cueca turnaukset ovat suosittuja tänä aikana vuodesta.... "\nCuecaa tanssitaan myös mm. Perussa, Argentiinassa ja Boliviassa, mutta tanssit eroavat toisistaan jonkin verran.\nLA CUECA SOLA AFDD "Homenaje a Nuestros Desaparecidos Patio 29"\nCampeonato de Cueca Chora en Viña del Mar 27-4-2013\nCuadro Huasos - Tierra Chilena\nCueca Brava, San Felipe Chile\nDANZA DEL NORTE GRANDE : CUECA NORTINA\nCUECA CHILENA MIERDA II\nCUECA CAMPESINA CHILE\nTanssioppia / How to dance :\nLisäksi voit lukea täältä englanninkielellä:\nhakusanat 117. Cueca (Chile), Cueca, kansantanssi\nKauan sitten löysin tämän hauskan entisaikojen tansseja esittelevän videon. (Näkyy tässä tanssiakin, vaikka puhutaan paljon).\nMuuten eikö näytäkin tutulta tuo “The Castle walk”:n alkumetrit (1:22). On vain nopeutettu versio nykyaikanakin nähdystä tanssityylistä.... ;)\n116. Flexing (Bone Breaking)\nFlexing, joka tunnetaan myös Bone Breaking, on eräs street dancen tyyli Broollynistä , jossa on ominaista rytmiset käärmemäiset liikkeet yhdistettynä heilumiseen ja liukumiseen.\nMusiikki on pääasiassa hip-hop-nusiikkia. Se on kehittynyt Jamaikan street tanssista, jota kutsutaan Bruk-up:ksi, jossa soitetaan reggae musiikkia\nA new form of street dance has started in New York called “flexing”, or “bone-breaking”, which sees dancers integrating some jaw-dropping moves. Elbows fly behind heads, joints pop out, and people are basically tying themselves in knots. Sometimes to each other.\nUusi street dance-tyyli on aloittanut New Yorkissa nimeltään "flexing", tai "lbone-breaking", jossa näkee tanssijat tekee joitakin Hätkähdyttäviä liikkeitä. Kyynärpäät lentää pään taakse, nivelet pompahtaa ulos, ja ihmiset sitovat pohjimmiltaan itsensä solmuun. Joskus toisiinsa.\nEste es el mejor bone breaking dance e visto hasta ahora\nAMERICA’S GOT TALENT-BONE CRUSHER\nBone Flexing in Brooklyn’ s Battle Fest - New York Post\nReed more in english: LargeUp\nhakusanat 116. Flexing (Bone Breaking), Bone Breaking, Flexing, Funk dance, hip hop, popping & locking, robot dance, street dance\nLändler on 3/4-tahtinen kansantanssi, joka oli suosittua Itävallassa, Etelä-Saksassa ja saksankielisessä Sveitsissä 1700-luvun lopulla.\nLändler on paritanssi, jolle ovat ominaisia hypyt ja polkeminen. Joskus sitä esitetään vain instrumentaalisesti, joskus siinä on myös lauluosuus ja jodlausta.\nLue in english: StreetSwing.com/Lander\nIn english: wikipedia/lander\nhakusanat 115. Ländler, folk dance, kansantanssi, Ländler\n”Macarena” on Los del Río -yhtyeen singlenä julkaistu musiikkikappale, joka on kaupallisesti yksi kaikkien aikojen suurimpia hittejä.\nMacarena julkaistiin alun perin vuonna 1993 espanjankielisenä, jolloin se saavutti huomattavaa menestystä Meksikossa ja Espanjassa. Vuonna 1996 Bayside Boys -niminen ryhmä miksasi sen uudelleen englanninkielisin sanoituksin, jolloin kappaleesta tuli maailmanlaajuinen hitti. Macarena pysyi Yhdysvalloissa Billboard-singlelistan ykkösenä 14 viikkoa ja pysyi listalla noin 15 kuukautta.\nKappaleessa yhdistyvät flamencon, rumban ja tanssipopin vaikutteet. Kappaleen sanoitus kertoo samannimisestä naisesta.\nKappaleeseen liittyy myös tanssi, jonka eräs venezuelalainen flamencon opettaja keksi oppilaitaan varten. Tanssi levisi pian maailmalle – se ei kuulunut alun perin lauluun, mutta näkyi jo vuonna 1996 julkaistun version musiikkivideolla.\nIn english: wiki/Macarena\nhakusanat 114. Macarena, dance-pop, Macarena\nSaanko Luvan - tanssitapahtuma\nsu 24.8.2014 klo 18.00\nla 30.8.2014 klo 18.00\n- Suomen parhaimmat parit ja tanssiryhmät molemmilla parketeilla\n- Tanssikursseja molempina viikonloppuina Sekä Kuopiossa että Helsingissä.\n- Huikea Pro-Am –tanssikilpailu (Helsingin Kulttuuritalolla)\n- Ammattilaisten SM-kisa (Helsingin Kulttuuritalolla)\n- Westie-bileet Kuopiossa PalatsiStudioilla pe 22.8. klo 20.30\n- Illan päätteeksi Kultsalla Helsingissä lauantai-illan bailut\nMartti Metsäkedon orkesterin tahdeissa\nKaikki tapahtumasta, lue: Saanko Luvan - tanssitapahtuma\nhakusanat 000. Show dance\nThe Evolution of Movie Dance (1921 - 2010)\n113. Odissi - intialainen tanssi\nOdissi on tanssityyli, jota pidetään yhtenä Intian vanhimmista klassisista tanssityyleistä. Odissia tanssitaan Orissan osavaltiossa, Intian itärannikolla. Tyyli rekonstruoitiin uudelleen suhteellisen äskettäin muun muassa temppeleistä löytyneistä Odissin asentoja kuvaavista kivipatsaista sekä vanhoista Natya Shastra -veda-kirjan kuvauksista, jotka koskivat tanssin kulkua.\nOdissi-esitykset olivat 1960-luvulla vain 10–15 minuutin katkelmia kokonaisista tansseista, kun nykyään tyyli on jo yhtenäinen ja hienostuneimpia klassisen intialaisen tanssin lajeja.\nOdissia pidetään tyyliltään Dasi Attamin ja Kuchipudin sivuversona. Suuria erojakin löytyy, sillä Odississa käytetään esimerkiksi pohjoisintialaista musiikkia, kun taas Dasi Attamissa ja Kuchipudi-tanssissa käytössä on karnaattinen eli eteläintialainen musiikki. Odissin liikkeet ovat näyttäviä, ja mudrilla on merkittävä osuutensa tanssissa.\nOdissi perinteessä on olemassa kolme koulua:\nMaharishi Vidya Mandir, Noida (Annual Sports Day 30.01.2010)-Dandia dance.wmv\nRaj Nartaki dance-drama.wmv\nGotipua - The Majestic Traditional Dance of Odisha\nRead: Gotipua Dance\nOdissi Pallavi Sujata Mohapatra Part V DVD\nLila Nidhi : Vishnu Tattva Das : Odissi Vilas : Odissi :\nKelucharan Mohapatra, Odissi Dance, Gita Govinda, Rati Sukha Sare\nOdisi in english: Music of India\nKatso myös haddockin blogi encouter with a super star\nHäneltä sain idean tähän intialaiseen tanssiin.\nhakusanat 113. Odisi, folk dance, Intialainen tanssi, kansantanssi, Odisi, perinnetanssi\nVogue on Vogue-lehden innoittama, mallin kaltaisissa asennoissa tapahtuva kulmikas tanssi. Tanssi syntyi Harlemin tanssisaleissa 1960-luvulla. Vuosien saatossa tanssi on muuttunut monimutkaisemmaksi.\nVoguessa on 3 tyyliä; Old way, New way ja Vogue Fem.\nSTREETSTAR 2013 - Vogue Femme Final Battle Lasseindra (FRA) vs Ida"Inxi" Holmlund (FIN)\nDASHAUN WESLEY Vogue Solo at STREETSTAR 2013\nHow to Vogue the Old Way in Hip Hop Dance\nLue englanniksi / Reed in english:\nhakusanat 112. Vogue, House dance, street dance, Vogue\nVapaa käännös alla olevasta englannin kielisestä tekstistä:\nClogging on todellinen amerikkalainen tanssi, joka alkoi Appalakeilta ja on nyt suosiossa kaikkialla Yhdysvalloissa ja ympäri maailmaa.\nAppalakeille olivat asettuneet 1700-luvun puolivälissä Irlantilaisia, Skotlantilaisia, Englantilaisia ja Hollanti-Saksalaisia uudisasukkaita, joiden kansantanssit kohtasivat ja alkoivat yhdistyä, jalkatyöskentelyä improvisoiden, ja näin clogging kehittyi niin kuin me sen tänään tunnemme.\nClogging on tanssi, joka tanssitaan musiikin tahdissa kengänkannoilla rytmittäen.\nClogging / wikipedia\nLisää kantapään kautta oppimista :) (Learn here)\nThe Complete Open Teach: Advanced Clogging Steps Part 1\nClog - How to do a Double Step and Rock Step\nCotton Eyed Joe - How to clog\nMuita kivoja katsottavia:\nTalking Feet - "buckdance and clogging"\nKayla Kiser Clogging\nFontana Clogging Jamboree 2012\nhakusanat 111. Clogging, Clogging, rivitanssi, swingtanssit, Tap Dance\nDubstep on elektronisen tanssimusiikin tyylilaji, jonka juuret ovat Lontoon 2000-luvun vaihteen UK garage -musiikkityylissä. Dubstepin erityisiä elementtejä ovat hidas tempo, tummasävyisyys, kolmimuunteiset rytmit ja bassovoittoisuus. Dubstep alkoi levitä laajemman yleisön tietoisuuteen vuosien 2005 ja 2006 aikana.\nDubstep on viime aikoina tullut suosituksi popping yhteisössä.\nLue englanniksi / Read in English\nHOW TO DUBSTEP DANCE\nBest Dubstep Dancer Ever!!!!\nhakusanat 110. Dubstep, Dubstep, hip hop, popping & locking, robot dance\n109. Kansantanssia - Ukraina (Hopak)\nHopak - Cossack dance, is a Ukrainian folk dance with technically amazing acrobatic feats\nhakusanat 109. Kansantanssia Ukraina (Hopak), folk dance, kansantanssi, ripaska\nBolshoi Bolero (Ravel) / S. Radchenko E. Kholina A. Lavrenjuk 1967\nIki-ihana Bolero ála Ravel, monen tanssin innoittaja.\nKatso toisenlainen versio TÄSTÄ\nhakusanat 000. Show dance, argentiinalainen tango, flamenco, Ravel Bolero\n108. Gangsta Walking\n".... Gangsta Walking:n alkuperä itsessään on mysteeri. Gangsta Walking on jatkuvasti kehittynyt vuosien varrella paljon tasaisempi versio se on tänään. Jotkut toteavat, että tämä tyyli luotiin 1980-luvun alussa. Memphis tanssin ja rap-ryhmä, G-Style (koostuu Romeo, Wolf, ja Hurricane) kävi New Yorkissa ja näki eniten harrastettuja tansseja ja sisällytti nämä tyylit osaksi perinteistä Walk. Kun he palasivat, he toivat takaisin uusi tyyli Gangsta Walking, joka oli uusi ja erityisesti muiden samankaltaisten kanssa vielä selvästi erilainen tanssi, joka täsmäsi uuden aallon räppiin. ... "\nLainaus / Lue englanniksi:\nGangsta Walking wikipedia\nBuckin again part 5\nMemphis Gangsta Walk Mix\nUGM vs Streetrunnaz (Memphis Jookin 2012) #Bluffcitydanceclassic\nhakusanat 108. Gangsta Walking, Funk dance, Gangsta Walking, hip hop, street dance\n107. Kansantanssia - Valko-Venäjä\nhakusanat 107. Kansantanssia Valkovenäjä, folk dance, kansantanssi, ripaska\n106. Hip Hop Lindy\nHip hop Lindyn historia sijoittuu Yhdysvaltoihin, jolloin nuoriso omaksui vaikutteita vanhoista swing-tansseista ja alkoi kehittää omaa tanssiaan, jota voitaisiin tanssia nykymusiikkiin. Tanssi on viiteenkymmeneen vuoteen ensimmäinen paritanssi, joka on kehittynyt senhetkisen nuorison keskuudessa ja jota tanssitaan nykymusiikkiin.\nHip hop lindy (myös ghetto swing tai hip hop swing) on swing-tanssi, joka on yhdistelmä hip hoppia ja lindy hoppia. Tanssin jalkatekniikka ja rytmi perustuvat hip hoppiin, kun taas paritanssille ominaiset kuviot tulevat suoraan perinteisistä swingtansseista. Mutta tyyliltään hip hop lindy poikkeaa silti muista perinteisistä tansseista, koska sille on ominaista hiphopmainen energisyys ja rentous.\nHip hop lindyssä pojilla on viejän rooli ja siinä opetellaan kuvioita joita tanssitaan poikien haluamassa järjestyksessä. Mutta vaikka pojat vievät, niin tyttöjen rooli ei ole vain seurata. Tilaa omalle tulkinnalle jää rajattomasti.\nHip Hop Lindyä voidaan tanssia discoissa, koulubileissä ynnä muissa nuorisojuhlissa ja varusteiksi käyvät mitkä tahansa rennot vaatteet ja kengät, joissa on helppo liikkua.\nwikipedia /Hip Hop Lindy\nhakusanat 106. Hip Hop Lindy, hip hop, Hip Hop Lindy, Rock'n'Swing-tanssit\nJitterbug on Yhdysvalloissa 1930-luvulla kehitetty paritanssi, jota tanssitaan yleensä swingin säestyksellä. Se sisältää rajuja, jopa akrobaattisia liikkeitä. Samantyylisiä tansseja ovat lindy hop ja jive. 1940-luvulla jitterbug tuli muotiin myös Euroopassa.\nMonta opetusvideota (in english) :\nHow to Do Jitterbug dance steps\nOppitunteja (noukittu muutama video tästä sarjasta)\nJitterbug Lesson 1, Open Basic\nJitterbug Lesson 5, Alternating Turns\nJitterbug Lesson 8, Hammerlock\nJitterbug Lesson 10, Cross hand Tuck Spin\nhakusanat 105. Jitterburg, Jitterburg, Rock'n'Swing-tanssit, swingtanssit\nShag on paritanssi, jota tanssitaan pääosin vartalokontaktissa keskinopeaan ja nopeaan swing-musiikkiin. Tyylejä on Shagissa useita. Collegiate Shag syntyi New Orleansissa 1920-luvulla ja oli nimensä mukaisesti suosittu opiskelijanuorison (college kids) keskuudessa. Villeimmillään tämä hauska tanssi muistuttaa piirroselokuvista tuttua tyyliä, jossa ylävartalo on paikallaan ja jalat toimivat isosti pölypilven alla. Perusaskellus 6 iskun mittainen ajoituksella SSQQ.\nShagia tanssitaan pääasiassa vyötäröstä alaspäin - vartalo suorana ja pidetään jalkatyö lähellä maanpintaa. Ylävartalon liikkeitä on vähemmän, vaikka shaggers kilpailussa käytetään enemmän myös vartaloa ja olkapäitä.\nLue in English:\nabout. com oldies music\nShag Moment - Charlie & Jackie at the Hanger Party\n2012 Masters Champs\nCarolina Shag Dance Demonstration\nPreviews - Learn to Dance Carolina Shag Volume 3 by The Dance Store.avi\nPreviews-Learn to Dance Carolina Shag Volume 4 by The Dance Store\nhakusanat 104. shag, rock ‘n’ roll, Rock'n'Swing-tanssit, shag, swingtanssit\n118. Polynesialainen Hako / Baltic Circle -festiva...\nBolshoi Bolero (Ravel) / S. Radchenko E. Kholina A...


Waarallista Nemoa Tuurilla: Tuurin kisauran korkkaus\nTuurin kisauran korkkaus\nTuuri aloitti agikisauransa oman seuran kisoissa 2 viikkoa sitten.\nAjatuksena oli treenimielessä mennä kokeilemaan, miltä kisaaminen tuntuu. Ympäristönä tuttu & turvallinen oma halli tuttuine esteineen, joten mikäpä olisi sen parempi paikka kisaamista aloitella.\nKolmen hyllyn verran rallateltiin. Radat oli kyllä kokonaisuutena todella hyviä, kompastuskiveksi tuli kepit, joista ei selvitty yhdelläkään radalla ilman noin miljoonaa korjausta. Hakee kyllä keppejä oikein, mutta rytmi ei pysy koko keppien matkaa, vaan vauhti vie kelpien ohi jostain välistä. No treeniä vaan, sieltä se kepitysrytmi ajan kanssa löytyy. Mutta se fiilis, mikä oli radalla! Hymyilin radoilla naama näkkärillä, oli vaan niin hienoa kisata Tuurin kanssa! Sen verran mukavaa oli kisaaminen, että huomenna pääsiäisperjantaina käydään juoksemassa Imatralla 2 rataa. Paikkahan on eksoottinen, kun ensimmäistä kertaa ikinä "Lappeenrannan" pääsiäisnäyttelyn yhteydessä kisaamaan pääsee Aviasport Areenalle! ( http://www.aviasportareena.fi/ ).\nOmpun kanssakin kisattiin omissa kisoissa, tuloksena 5-HYL- 0. Omppu kulki kuin ajatus, ja todella hyvällä fiiliksellä käytiin viime sunnuntaina kisaamassa Kotkassa. Sieltä kotiintuomisina kiikarit eli 0-HYL-0. Ompun kanssa radat toimii nyt todella hyvin, alkukankeus alkaa katoamaan ja Omppukin alkaa irtoamaan kivasti. Ompun kanssa ollaan seuraavan kerran radalla todennäköisesti huhtikuun omissa kisoissa, kun muuten ei tässä suht lähialueella ole kisoja.\nAgin lisäksi on touhuttu tokoa. Nemon & Waaran kanssa on treenattu edelleen kiertonoutohässäkkää, mutta kelpie ei vaan tajuu.... Etenkin Waaralle ne hypyt on vaan niiiiiin POP, että ei millään kehtaisi minnekään tötsälle mennä... Nemo taas jumittaa välillä "kierrä"-käskyllä, eli ei hievahdakaan perusaennosta. Ota näistä sitten selvä....\nPorukan koomikko Tuuri taas tekee sellaisia tempauksia tokokentällä, että ei järjen häivää! Tuon koiran kohdalla ei kyllä mikään normilogiikka toimi, sillä on ihan omat kuviot....\nLähettänyt Marika klo 14.12\nTunnisteet: Agikisat, Toko


Koti Raskaus Raskausajan vaivat\nRaskausmyrkytys eli pre-eklampsia saattaa suomalaistutkimuksen perusteella johtua siitä, että äidin elimistö ryhtyy puolustautumaan istukkaa vastaan. Tauti vaivaa erityisesti ensi kertaa synnyttäviä – taustalla saattaa olla se, että odottajien elimistö ei ole vielä tottunut vieraaseen geneettiseen materiaaliin.\nSuurin raskausdiabeteksen sairastumisriski on normaalipainoisilla ja lievästi ylipainoisilla naisilla, joilla on aiemmin ollut raskausdiabetes, osoittaa tuore tutkimus.\nTavallinen vatsatauti ja ruokamyrkytys eivät yleensä ole vaaraksi sikiölle tai odottajalle itselleen. Rajut vatsaoireet voivat kuitenkin saada aikaan supistuksia.\nJos sikiö on kohdussa perätilassa vielä raskausviikolla 37., lääkäri voi yrittää tehdä sille ulkokäännöksen. Silloin sikiön asentoa yritetään muuttaa ohjaamalla vatsanpeitteiden päältä niin, että sikiö kääntyisi pää alaspäin, kohti kohdunsuuta.


Manninen, Juha (2015)\nSuomen yleisissä kirjastoissa on perinteisesti pidetty tärkeänä tarjota kattavasti kaikenlaisia kirjallisuuden lajeja, sekä tieto- että kaunokirjallisuutta. Kirjastojen asema suomalaisessa yhteiskunnassa vapaan sivistyksen tarjoajana on ja on ollut vahva. Kirjastojen profiloituminen käyttäjäkunnan mukaan on jossain määrin mahdollista, mutta pelkkien lainaustilastojen valossa on vaikeaa tehdä johtopäätöksiä käyttäjien todellisista toiveista ja odotuksista. Kyselytutkimukset antavat yleensä vain suuntaa-antavaa tietoa eivätkä riitä asiakaslähtöisyyden takeeksi.\nKirjastolaissa kuvatut oikeudet sivistykseen, kirjallisuuden ja taiteen harrastukseen sekä jatkuvaan tietojen ja taitojen kehittämiseen ja elinikäiseen oppimiseen ovat ihmisen asuinpaikasta riippuen erilaiset. Eroja löytyy paitsi maan eri osien, myös kuntien ja kaupunkien eri alueiden välillä. Kirjastojen yhteistoiminnalla ja verkkoaineistoilla eroja voidaan tasoittaa vain rajatusti. Kaikkien käyttäjien palveleminen samanlaisilla kokoelmilla ei ole mahdollista. Asiakassegmentoinnilla, erikoistumalla ja osallistamalla asiakkaita kirjastojen olisi mahdollista tuottaa paremmin kohdennettuja kokoelmapalveluja taloudellisesti tiukentuvassa ympäristössä. Asiakaslähtöisyys ja toiminnan jatkuva kehittäminen ovat yleisten kirjastojen elinehto.\nOpinnäytetyön toimeksiantaja on Turun kaupunginkirjasto, jolla Vaski-kirjastojen yhteenliittymän suurimpana kirjastona on päävastuu alueen kirjastojen kokoelmista. Työn tarkoituksena on selvittää kysynnän ja tarjonnan kohtaamista Nousiaisten, Varissuon, Runosmäen ja Ilpoisten kirjastoissa sekä pohtia Vaski-kirjastojen profiloitumismahdollisuuksia yleensä.\nAineisto perustuu kyseisten kirjastojen aineistovalintaa tekevien teemahaastatteluihin, joissa taustamateriaalina on käytetty Vaski-kirjastojen hankkimaa lainaustietoaineistoa. Haastatellut kokivat kirjaston profiloitumisen mahdolliseksi mutta vain rajatusti.


Susituomio vaatii poikkeusluvilta parempia perusteluja | Villimaailma Susituomio vaatii poikkeusluvilta parempia perusteluja – Villimaailma\nSusituomio vaatii poikkeusluvilta parempia perusteluja\nOctober 10, 2019 by kerttuvali Posted in: Suupedot\nSuomen luonnonsuojeluliitto pitää Euroopan unionin tuomioistuimen susituomiota odotettuna. Se tiukentaa suden metsästyksen ehtoja. Suden metsästyksen poikkeusluvat ovat luontodirektiivin mukaan mahdollisia, mutta luvat pitää perustella aiempaa paremmin. Suden kiintiömetsästystä ei Luonnonsuojeluliiton mielestä voi aloittaa ennen kuin kanta on kasvanut elinvoimaiseksi. Sitä se ei vielä ole.\nPuheenjohtaja Harri Höltän mukaan tuomio tarkoittaa käytännössä sitä, että kiintiömetsästyksen poikkeusluvat tulee perustella entistä tarkemmin.\n“Suden kiintiömetsästystä ei voi aloittaa ennen kuin Suomen kanta on saatu perinnöllisesti turvalliseksi. Se tarkoittaa vähintään 25 lisääntyvää laumaa eli noin 300–500 sutta vuodesta ja vuodenajasta riippuen. Nyt siihen ei ole vielä päästy.”\nKorkein hallinto-oikeus pyysi ennakkoratkaisua Euroopan unionin tuomioistuimelta vuonna 2017. Asia koski kotimaista valitusta. Se oli tehty ennen kuin Suomi lopetti suden kiintiömetsästyksen susikannan romahdettua laillisen metsästyksen ja laittoman tappamisen takia vuosina 2015–16.\nEU-tuomioistuin antoi päätöksensä C-674/17 tänään. Suomen uusi suden hoitosuunnitelma julkaistaan marraskuussa. Hoitosuunnitelman lausunnolla olleessa luonnoksessa linjattiin, että suden kannanhoidollisen metsästyksen toimintamalli ja tavoitteet sekä niiden perustelut suunnitellaan laajapohjaisessa työryhmässä, mikäli luontodirektiivin tulkinta antaa siihen mahdollisuuden.\n“Kannanhoidollinen metsästys mitoitetaan aina siten, että se ei vaaranna pienimmän elinvoimaisen susikannan ylläpitämistä eikä estä suden suotuisan suojelun tason saavuttamista”, luonnoksessa sanotaan.\n← EuroBirdwatch-tapahtumassa laskettiin yli 4 000 000 lintua Norppakanta kasvanut Saimaalla – WWF: ”Tänään voimme iloita, huomenna jatkettava töitä” →


— STEFI:n jäsenistö kasvoi entistä vaikuttavammaksi vuoden 2022 alussa\n4.1.2022 Stefin uutisia\nSTEFI:n jäsenistö kasvoi entistä vaikuttavammaksi vuoden 2022 alussa\nSuomen Teatterit ry:n jäsenistö kasvoi entisestään, kun Circo Aereo, Compañia Kaari & Roni Martin, Improvisaatioteatteri Stella Polaris, Klockriketeatern ja Tanssiteatteri Tsuumi liittyivät järjestön jäseniksi vuoden 2022 alusta alkaen. STEFI toimii nyt jo 67 esittävän taiteen toimijan edunvalvojana.\n”Pitkään valmisteltu esittävän taiteen valtionosuusuudistus astuu voimaan vuoden 2022 alussa ja sitä myötä 12 uutta teatteri-, tanssi- ja sirkustoimijaa siirtyvät VOS-rahoituksen piiriin. Nyt STEFI:n jäseniksi liittyvät viisi toimijaa ovat kaikki tällaisia ”uusia vosseja”. Olemme iloisia että jäsenistömme heidän myötään kasvaa ja monipuolistuu entisestään. Toivotan kaikki uudet jäsenet lämpimästi tervetulleiksi STEFI:in!”, sanoo toimitusjohtaja Kaisa Paavolainen.\nCirco Aereo on menestynyt kansainvälinen nykysirkusryhmä, joka on toiminut vuodesta 1996. Circo Aereon kotipaikkoina toimivat Suomi ja Ranska, jonka lisäksi ryhmä kiertää esiintymässä ympäri maailmaa.\nCompañia Kaari & Roni Martin on kansainvälistäkin tunnustusta saanut taiteilijaryhmä, jonka teokset ovat flamencon rytmiikkaan ja muotokieleen nojautuvaa nykytaidetta. Aktiivisesti kiertävä ryhmä on esiintynyt viidessätoista maassa.\nImprovisaatioteatteri Stella Polaris on Suomen tunnetuin improvisaation esittämiseen ja kouluttamiseen erikoistunut ammattiteatteri, joka on toiminut vuodesta 1990 uranuurtajana ja suunnan näyttäjänä Suomen improvisaatiokentällä.\nKlockriketeatern tunnetaan taiteellisesti tinkimättömänä ”kansainvälisenä nomaditeatterina”. Juuret ovat syvällä ruotsin kielessä, mutta toiminta on nykyään sekä monikielistä että kulttuurisesti moninaista. Klockriketeaternin ensimmäinen esitys sai ensi-iltansa vuonna 1991.\nTanssiteatteri Tsuumi on helsinkiläinen monimuotoista esitystaidetta tekevä tanssiteatteri, jossa pääpaino on tanssin ja musiikin, liikkeen ja rytmin synteesissä. Erityisenä osana Tsuumin toimintaa on aina ollut vahva yhteistyö suomalaisen uuden kansanmusiikin tekijöiden kanssa.\nSuomen Teatterit ry toimii nyt yhteensä jo kuudenkymmenenseitsemän esittävän taiteen toimijan edunvalvojana. Otamme uudet jäsenemme vastaan suurella ilolla!


No frills -neulepaita – vihdoin valmis! – Pariton rasa\nOlen käsityöharrastaja, jolla on tavallisesti monta työtä kesken samaan aikaan. Aivoja ja keskittymiskykyä haastavien töiden rinnalle tarvitaan aina yksitoikkoisia, hitaasti eteneviä perusmalleja. No frills -neulepaita kuuluu jälkimmäiseen kategoriaan, ja se on todella edennyt hi-taas-ti. Loin paidan silmukat viime heinäkuussa, mutta ohjeen olin ostanut jo paljon tätäkin aikaisemmin – kesällä 2018. Tällaisten klassisten mallien kohdalla ei toisaalta ole väliä, valmistuvatko ne tänä vai ensi vuonna. Yhtä kivalta paidalta No frills näyttää edelleen.\nNo frills on tosiaan monille tuttu PetiteKnitin paitamalli, joka neulotaan yhdistämällä merino- ja silkki-mohairlankaa. Omassa versiossani on Filcolanan Arwettaa ja Tiliaa sävyssä 352 (red squirrel). Lopputulos on paitsi pörröinen ja pehmeä, myös hurjan lämmin. Mikään kesäneule ei siis ole kyseessä. Samoista langoista eri värissä olen neulonut aiemmin myös No frills -neuletakin.\nNeuloin paidan täysin ohjeen mukaan S-koossa, ja siitä tuli mielestäni oikein hyvän kokoinen. Ainoastaan helman pituus mietitytti hiukan, sillä siitä tuli aavistuksen lyhyempi kuin olin ajatellut. Jälkiviisaana on helppo sanoa, että olisin voinut neuloa helmaan pari senttiä lisää pituutta ennen resoria, mutta en pidä sitä purkamisen arvoisena asiana. Käytössä paita saattaa joka tapauksessa hieman venahtaa. Langan puutteeseen pidentäminen ei olisi kaatunut, sillä molempia laatuja jäi vielä reilusti jäljelle.\nNyt kun tämä ikuisuusprojekti on valmis, otan työn alle Jonna Hietalan Laine-lehteen suunnitteleman ihanan Nuuk-paidan, jota olen ihastellut ohjeen ilmestymisestä lähtien. Tavoitteena on saada se valmiiksi edellistä paitaa ripeämmin, sillä aion osallistua Nuukilla Lauraloviisan järjestämään Kotimainen paita -kaliin, jonka takaraja on pääsiäisenä. Lanka on onneksi vahvaa ja hihat lyhyet, joten otan haasteen vastaan luottavaisin mielin. 🙂\nYhteisneulonnan ideana on siis neuloa kotimaisen suunnittelijan paita kotimaisesta langasta. Omaan projektiini ostin langat jo viime kesän Neulefestareilta, kolme vyyhtiä Kässäkerho PomPomin Suoma Single DK:ta sävyssä lokakuu. PomPomin langoista en vielä aiemmin ole päässytkään neulomaan, kivaa kokeilla taas jotain uutta.\nKuinka moni muu on mukana Kotimainen paita -kalissa?\nMalli: No frills sweater, PetiteKnit\nLanka: Filcolana Arwetta Classic ja Tilia sävyssä 352 red squirrel\nVanhemmat Next post: Sukkalaatikko 2019 -kooste\nUudemmat Previous post: Hempeät raitasukat\nIhana paita! Itse en tiedä vielä, ehdinkö lähteä tuohon haasteeseen mukaan. Täytyy katsoa, miten muut projektit edistyvät!\nKiitos Teresa! Itsekin osallistun haasteisiin yleensä tosi harkiten, koska en halua tuoda rentouttavaan harrastukseen ylimääräistä stressitekijää 😀 Nuuk-paidan olisin kuitenkin neulonut joka tapauksessa, joten haaste osui hyvään saumaan. 🙂\nEn haasteessa mukana. Juuri tänään katselin tuon villatakin ohjetta ja ehkä aloitan sen.\nSe on tosi kiva malli, neuleiloa! 🙂\nTodella kaunis ja kiva väri 🙂\nLöytyykö sulta tuon villapaidan suomenkielinen ohje, itselläni englannin kielinen jota en vaan oikein ymmärrä.\nMoi Päivi! Suomenkielistä versiota ohjeesta ei ikävä kyllä (ainakaan vielä) ole. Omanikin neuloin englanninkielisestä ohjeesta.


Koulutuksen vaikuttavuuden arviointi varmistaa, ettei koulutus mene hukkaan - Haaga-Helia eSignals\nSuurin osa yritysten hankkimista koulutuksista on turhia, koska niillä ei ole vaikuttavuutta.\nKoulutusbisneksessä liikkuu miljoonia euroja, mutta siitä yli 80 % menee hukkaan. Tiedot käyvät ilmi Ina Weinbauer-Heidelin väitöskirjatutkimuksesta (STT:n tiedote).\nJotta tilanne saataisiin korjattua, yritysten tulisi muuttaa ajatteluaan ja keskittyä suunnitelmallisiin koulutushankintoihin. Osaamiskartoitukset ja koulutuksen vaikuttavuuden arviointi ovat keinoja, joilla vältytään siltä, että koulutus olisi hukkainvestointi.\nKuinka moni mittaa vaikuttavuutta?\nWeinbauer-Heidelin mukaan yritykset mittaavat epäolennaisia asioita, kun ne mittaavat koulutusten ja valmennusten onnistumista. Miltei kaikki mittaavat sitä, kuinka tyytyväisiä osallistujat ovat valmennuksen sisältöön tai valmentajaan. Vain alle 10 % yrityksistä mittaa valmennuksen vaikuttavuutta ja valmennuksen aikaansaamaa käyttäytymisen muutosta.\nMyös monilla koulutuksen järjestäjillä on käytössään palautelomakkeet, joilla mitataan ainoastaan tyytyväisyyttä koulutukseen ja kouluttajaan. Tyytyväisyyskyselyitä kutsutaan myös smile sheeteiksi.\nMonesti niissä kysytään, oliko kouluttaja ammattitaitoinen – mutta osaako osallistuja arvioida kouluttajan pedagogista osaamista? Toinen tyypillinen kysymys on, toimivatko koulutuksen järjestelyt hyvin – eikös sen pitäisi olla kysymättäkin selvää, ihan perusasia? Nämä kysymykset eivät ole oppimisen kannalta tärkeitä. Niihin kuitenkin tyydytään, eikä lähdetä sen pidemmälle asiaa selvittelemään. Todellinen vaikuttavuus jää arvioimatta.\nKäsi ylös – kuka haluaa, että koulutuksella on mitattavaa vaikutusta?\nToivon vilpittömästi, että mahdollisimman moni organisaatio hankkii koulutusta, jonka vaikuttavuutta voidaan ja halutaan arvioida. Koulutuksen järjestäjiltä tulee vaatia, että koulutuksen vaikuttavuusaspekti on päätöksenteossa mukana.\nKoulutuksen järjestäjä tosin ei yksin ole vastuussa siitä, että koulutuksella on vaikuttavuutta. Myös organisaatiolla on vastuu, että opittu on mahdollista ottaa käyttöön. Nimenomaan käyttäytymisen muutos on vaikuttavuutta.\nTehokas koulutus edellyttää, että sen onnistumiselle määritellään tarkoituksenmukaiset mittarit ja tavoitteet. Jos tavoitteita ei ole tai ne ovat liian yleisellä tasolla, ollaan sivupolulla.\nYksi mitattava selkeä tavoite voi usein riittää. Kun tavoite on kaikkien osapuolien – koulutettavat, kouluttaja, koulutuksen järjestäjä ja koulutuksen ostaja – tiedossa, ollaan lähempänä aitoa koulutuksen vaikuttavuuden arviointia ja investoinnin tuottavuutta.\nTilaa maksuton osaamiskartoitus ja selvitä, mikä on organisaationne myynnin tai markkinoinnin nykyosaamisen taso. Kartoitus max.10 hengen ryhmälle.


Perinneikkunat - Lasivuorimaa\nVARI®-perinneikkunat valmistetaan aina mittatilaustyönä täyttämään tiukat vaatimukset laadun, energiatehokkuusvaatimusten ja toimivuuden suhteen. Perinneikkuna soveltuu erinomaisesti rakennuksiin, joissa halutaan säilyttää talon historiallinen ulkonäkö tinkimättä nykyaikaisen ikkunan ominaisuuksista.\nOlemme erikoistuneet suojeltuihin arvorakennuksiin soveltuvien perinneikkunoiden valmistukseen ja asentamiseen. Alkuperäistä ilmettä ei saa muuttaa suojelluissa arvorakennuksissa, niinpä valmistamme uudet ikkunat rakennuksen historiaa kunnioittaen. Monipuolinen VARI®- perinneikkunamallistomme on oiva ratkaisu suojeltuun kiinteistöön. Muokkaamme ikkunaa joustavasti niin asiakkaan toiveet, arkkitehtisuunnitelmat kuin rakennusmääräykset huomioiden. Nykyajan ikkunarakenteilla ja teknologialla varustettu alkuperäisen näköinen ikkuna vastaa tämän päivän rakennusmääräyksiä.\nPerinnepuuikkunat voidaan valmistaa myös tammesta\nPerinneikkunat valmistetaan aina puusta. Ne voidaan valmistaa luonnon omasta kestopuusta eli männyn sydänpuusta tai tammesta.\nIkkunoiden muodot, koot, värit, lasitukset lisävarusteineen voidaan valita toiveiden mukaan. Alalistoituksena on perinteinen ”ruunan huuli” ja ulkopuolen lasituksen saa vanhan mallin mukaan kitattuna.\nVärisävyjä on lähes rajattomasti, ja perinneikkunat voidaan toteuttaa myös kaksivärisinä. Puuosat maalataan valittuun sävyyn nykyaikaisilla vesiohenteisilla maaleilla tai perinteisellä öljymaalilla. Pintakäsittelyksi voidaan valita myös lakkaus tai kuultokäsittely.\nHeloitus valitaan aina kohteen mukaan, oli se sitten koristeellinen tai pelkistetty. Ikkunat voidaan varustaa sälekaihtimilla, raitisilmaventtiileillä ja hyönteisverkoilla.\nMEK – kiinteä puuikkuna\nKiinteä puuikkuna soveltuu kohteisiin, joihin halutaan edullisempi puuikkunaratkaisu tai suuria lasipintoja. Ikkuna on helppohoitoinen, sillä siinä on vain kaksi lasipintaa.\nJos perusmallimme eivät riitä, suunnittelemme ikkunat yksilöllisesti rakenteiden, vaatimusten ja toiveiden mukaisesti. Meiltä saat ammattitaitoista ja luotettavaa palvelua aina mittauksesta asennukseen asti.\nLisävarusteilla luodaan viimeinen silaus ikkunoiden, ovien ja lasiterassien ilmeeseen ja toimivuuteen. Väreissä ja materiaaleissa on runsaasti vaihtoehtoja, joista löytyy jokaiseen kohteeseen sopiva


Sikojen ulkonapitokielto - Ruokavirasto\nSuojaa siat luonnonvaraisilta villisioilta - afrikkalaisen sikaruton vastainen varotoimi\nSikojen ulkonapito on ollut kiellettyä vuodesta 2018 lähtien. Kielto on annettu sikojen suojaamiseksi afrikkalaiselta sikarutolta. Afrikkalainen sikarutto on lakisääteisesti vastustettava eläintauti, joka on sioille tappava, mutta ei tartu ihmisiin. Tautiin ei ole rokotetta eikä hoitoa. Suomessa ei ole koskaan tavattu afrikkalaista sikaruttoa, mutta tautia todetaan jatkuvasti Suomen lähialueilla Venäjällä ja Baltian maissa.\nSikojen ulkonapitokiellosta ja sen poikkeuksista on säädetty maa- ja metsätalousministeriön asetuksella\nvarotoimenpiteistä afrikkalaisen sikaruton leviämisen ehkäisemiseksi luonnonvaraisten villisikojen ja kotieläinten välillä (404/2021).\nSiat on pidettävä sisällä koko Suomen alueella. Sikojen sisälläpidossa on noudatettava eläinsuojelulainsäädännön tilavaatimuksia. Sikojen ulkonapitokielto koskee sekä kaupallista toimintaa (myös luonnonmukainen tuotanto ja tarhatut villisiat) että harraste-eläinten pitoa (esim. minipossut). Sikojen ulkonapitokielto koskee myös pysyviä eläinnäyttelyitä (esim. kotieläinpihat) ja väliaikaisia eläinnäyttelyitä.\nKielto ei kuitenkaan koske:\nkytkettynä ulkoilutettavia sikoja; eikä\nsellaisia pitopaikkoja, joissa ulkotarhat on suojattu olemassa olevan aidan oheen rakennetulla teräsverkkoaidalla tai sähköaidalla, tai joissa ulkotarhat on suojattu riittävän vankalla rakenteella siten, että luonnonvaraiset villisiat eivät pääse kosketuksiin tarhassa pidettävien sikojen kanssa.\nTeräsverkkoaidan ja sähköaidan vaatimukset löytyvät maa- ja metsätalousministeriön asetuksen (404/2021) liitteestä, sekä alempaa tekstistä.\nEsimerkkejä muun riittävän vankan aidan rakenteista ja rakennusmateriaaleista on alempana tekstissä.\nIlmoitus sikojen ulkonapidosta kunnaneläinlääkärille\nSikojenpitäjän, joka aikoo pitää sikoja ulkona edellä kohdassa 3) tarkoitetussa pitopaikassa, on ilmoitettava siitä kunnaneläinlääkärille vähintään kahta kuukautta ennen aiottua ulkonapitoa. Ilmoitus tulee tehdä kirjallisena, ja sen voi tehdä vapaamuotoisesti tai "Lisätietoa"-palstan lomakkeella.\nEläintarhojen ja kytkettynä ulkoilevien sikojen pitäjien ei tarvitse tehdä ilmoitusta.\nIlmoituksesta on käytävä ilmi seuraavat seikat:\nselvitys ulkotarhan suojaamista koskevien vaatimusten täyttymisestä.\nLuonnonvaraisten villisikojen siirtäminen ja ottaminen pitopaikkaan on kielletty\nLuonnonvaraisten villisikojen siirtäminen niiden alkuperäisestä elinympäristöstä toiseen elinympäristöön tai niiden ottaminen luonnosta pitopaikkaan on kielletty. (MMMa 404/2021)\nSikojen aitaamisen vaatimukset\nMMMa 404/2021 liitteen mukaisen teräsverkkoaidan vaatimukset\nTeräsverkkoaita on rakennettava olemassa olevan aidan oheen vähintään kahden metrin etäisyydelle olemassa olevasta aidasta.\nTeräsverkon lankojen on oltava kuumasinkittyjä. Sinkkikerroksen on oltava vähintään 30 mikrometriä.\nVerkon kokonaiskorkeuden on oltava vähintään 200 cm, josta vähintään 160 cm maan pinnan yläpuolella.\nVerkon alareuna on upotettava vähintään 40 cm syvyyteen maan pinnasta lukien.\nVerkon ruudun pinta-ala saa olla enintään 115 cm² verkon alareunasta 150 cm korkeuteen asti ulottuvalla alueella ja verkon yläreunassa enintään 350 cm².\nVerkon langan halkaisijan on oltava vähintään kolme millimetriä.\nVerkon pylväiden tulee olla enintään neljän metrin etäisyydellä toisistaan.\nPuisten tolppien halkaisijan on oltava vähintään 100 mm.\nTolppien pitää olla käsiteltyjä lahoamista vastaan. Muusta materiaalista olevien tolppien on oltava lujuudeltaan vähintään vastaavia.\nMMMa 404/2021 liitteen mukaisen sähköaidan vaatimukset\nSähköaita on asennettava kummallekin puolelle tarhassa jo olevaa aitaa:\naidan ulkopuolelle tehtävässä sähköaidassa on oltava neljä lankaa\naidan sisäpuolelle tehtävässä sähköaidassa on oltava vähintään kaksi lankaa\nAitalangan vetolujuuden on oltava vähintään 450 kg.\nMetallisen aitalangan halkaisijan on oltava vähintään 2,5 mm.\nSähköaidan vaakasuoran etäisyyden tarhassa jo olevan aidan tolpan ulkopinnasta mitattuna on oltava vähintään 150 mm.\nSähköaidan alimman langan korkeuden tulee olla noin 20 cm maanpinnasta ja ylin lanka saa olla enintään 100 cm korkeudessa maanpinnasta lukien.\nTarhassa jo olevan aidan ulkopuolelle tehtävän sähköaidan toiseksi alin lanka on kytkettävä sähköpaimenen maadoitusliitäntään ja säännöllisin välimatkoin maadoituskangilla maaperään. Muut langat on kytkettävä sähköpaimenen aitaliitäntään. Jos alin lanka peittyy lumeen, sen voi irrottaa sähköpaimenen aitaliitännästä, kunnes lanka vapautuu lumesta.\nJos tarhassa jo oleva aita on metalliverkkoa, se on kytkettävä sähköaidan maadoitukseen tasaisin välimatkoin.\nTarhassa olevan aidan ulkopuolelle ja sisäpuolelle tehtävät sähköaidat on liitettävä samaan sähköpaimeneen, jos sähköaitojen välinen etäisyys on alle 2,5 metriä.\nSähköpaimenen suurimman antoenergian pitää olla ulompana olevassa sähköaidassa vähintään kuusi joulea.\nSähköpaimen on kytkettävä sähköverkkoon. Jos sähköverkkoon kytkeminen ei ole mahdollista, voidaan käyttää akkukäyttöistä laitetta, jonka suurin antoenergia ulompana olevassa sähköaidassa on vähintään kaksi joulea.\nJos aidassa käytetään yhtä sähköpaimenta, sisempänä olevan sähköaidan tehoa voidaan tarvittaessa rajoittaa. Rajoitus voidaan toteuttaa esimerkiksi asentamalla virtarajoitusvastus sisempänä olevan aidan syöttöjohtoon tai kytkemällä sisäpuolinen aitaus paimenessa mahdollisesti olevaan alennetun tehon aitaliitäntään.\nJos tarhassa olevan aidan ulkopuolelle tehtävää sähköaitaa varten asennetaan tolpat, tolppien halkaisijan tulee olla vähintään 80 mm.\nMuu ulkotarhan aita\nSikojen pitäminen ulkona on sallittua ulkotarhoissa, jotka on suojattu riittävän vankalla rakenteella.\nAidan vaatimuksista ei ole säädetty lainsäädännössä yksityiskohtaisesti. Ulkotarhan rakenteiden on kuitenkin oltava sellaisia, että luonnonvaraiset villisiat eivät pääse kosketuksiin tarhassa pidettävien sikojen kanssa.\nAidan ja porttien on oltava riittävän vankkoja estämään aitauksessa pidettävien sikojen karkaaminen ja luonnonvaraisten villisikojen tunkeutuminen aitaukseen.\nAidan rakenteita ja rakennusmateriaalia suunnitellessa tulee huomioida se, tarhataanko sikoja, villasikoja vai tarhattuja villisikoja. Myös alueen luonnonvaraisten villisikojen populaation koko kannattaa huomioida suunnittelussa.\nRakennettaessa yksinkertainen aita, aidan tulee olla täysin umpinainen, etteivät tarhattavat siat ja luonnonvaraiset villisiat pääse kosketuksiin toistensa kanssa.\nAidan rakenteet eivät saa olla tarhattaville sioille vaarallisia.\nEsimerkkejä aidan rakenteista ja rakennusmateriaaleista\nAidan korkeuden tulee olla maasta vähintään 160 cm. Tarhatuille villisioille aidan korkeuden tulisi kuitenkin olla korkeampi, vähintään 200 cm.\nAidan sokkelin tai alareunan tulee olla upotettuna riittävän syvälle (vähintään 40 cm, tarhatuilla villisioilla 50–70 cm), etteivät siat pääse kaivautumaan aidan ali. Kallion päälle rakennetun aidan tulee olla ankkuroituna kallioon siten, etteivät siat pysty ryömimään aidan alta.\nAidan perustuksia suunnitellessa tulee huomioida mm. maan routiminen.\nAita voi olla tehty esim. muurattuna tiilistä tai betonielementeistä, filmivanerista tai puusta. Rakennusmateriaalina voi käyttää myös galvanoitua aaltopeltiä tai muovilankkuaitaa.\nTarhatuille villisioille puu, filmivaneri tai muovilankut eivät ole sellaisenaan riittävän kestäviä materiaaleja.\nSioille ja villasioille voidaan käyttää myös puuta, filmivaneria tai muovilankkuja.\nRakennettaessa puusta, lankkujen paksuuden tulisi olla vähintään 63 mm.\nFilmivanerin paksuuden tulisi olla vähintään 25 mm.\nJos käytetään muovilankkuaitoja, aidan tulisi olla kaksinkertaisesti lankutettu koko aidan korkeudelta.\nKiinteän aidan tukitolppien tulisi olla enintään kahden metrin etäisyydellä toisistaan.\nPuisten tukitolppien halkaisijan tulisi olla vähintään 100 mm.\nMuusta materiaalista olevien tolppien olisi oltava lujuudeltaan vähintään vastaavia.\nPuisten rakenteiden tulisi olla käsiteltyjä lahoamista vastaan.\nUlkotarhojen ylläpito ja muut huomioitavat asiat\nUlkotarhojen kunto tulee tarkastaa säännöllisesti ja aidan rakenteiden kuluvat osat tulee uusia tarvittaessa. Jos kyseessä on aidan oheen rakennettu sähköaita, tulee aidan toiminta tarkastaa säännöllisesti. Maaperä aidan kummaltakin puolelta, sekä aitojen välistä, tulee pitää vapaana kasvillisuudesta. Maaperä aidan kummaltakin puolelta tulee mahdollisuuksien mukaan pitää puhtaana lumesta. Isot kivet ja kannot tulee poistaa aidan vierustalta.\nUlkotarhoja suunnitellessa tulee huomioida myös\nruokinta- ja juomapaikkojen sijainti ja pohjamateriaali\nrehujen ja mahdollisten kuivikkeiden säilytys\nmahdollisten kallioiden, ojien tai kosteikkojen vaikutus rakennesuunnitteluun\nEsimerkki tarhatuille villisioille suunnitellusta kiinteästä aitauksesta (pdf)\nEFSA: ASF-riski ja ulkona pidettävät siat (en) (9.6.2021)\nMMM asetus varotoimenpiteistä afrikkalaisen sikaruton leviämisen ehkäisemiseksi luonnonvaraisten villisikojen ja kotieläinten välillä (404/2021)\nSivu on viimeksi päivitetty 12.11.2021


Kun kaamosmasennus meni pois – Mungolife\nKun kaamosmasennus meni pois\n11th November 2020 by mungoanna\nOn superkummallinen vuosi mulle. Hyvälläkin tapaa. Oon ollut niin monena vuonna syksyllä tai talvella jossain lämpimässä, että tää on oikeesti aika ainutlaatuinen. Instagram ja Facebook puskee vuosien ajalta muistoja mulle millon Gambiasta milloin Välimeren risteilyltä milloin mistäkin ja mä yritän päästä Helsinkiin työhommiin edes yhdeksi päiväksi joku viikko ja oon joutunut jo kahdesti siirtämään. Korona-altistustiedon takia ja sittemmin kun ajattelin, että testivastauksessa kestää pari-kolme päivää. Dante on kysellyt ihan hauskoja kysymyksiä liittyen lentämiseen ja rakkaisiin ihmisiin ulkomailla ja viimeksi tänään neuvoteltiin siitä, miksei mennä kattomaan isomummia. Vaikea selittää lasta säikäyttämättä, miksi välillä joutuu pois päikystä ja miksi ei pääse etelään leikkimään Jennin kanssa. Onneksi aiheet vaihtuu nopeesti ja sit mietitään, miksi hamahelmien tekeminen on kivaa.\nJollakin hasssulla tapaa mä myös odotan talvea. Eilinen pakkasaamu veti lähipellon ihanaan esimakuun siitä, millaista on kun lunta alkaa tulla ja intoilin sitä jotenkin tosi paljon! Koska oli hauska katsella 1-vuotiaan ihmettelyä siitä, miten lumi sulaa käsissä ja kikatusta kun kutitin kylmällä heinällä. Tää talvi tulee varmasti olemaan vähän erilainen, jos ei reissata minnekään. Mitään ei olla vielä päätetty, mutta eipä olla kyllä edes mietitty sitä reissaamista juurikaan. Samalla kun näen mielessäni ne ihanat talviset päivät kun voi tehdä lumiukkoja ja mennä pulkkamäkeen, näen valitettavasti myös mielessäni ne tuhat ja yksi kertaa kun pitää kerrospukea lapset ulos vaan riisuakseni jomman kumman pissahädän tai vaipanvaihdon vuoksi.\nOon rakastanut tätä syksyä. En tiedä onko tämä valokuvaus-liiketoiminnan mukanaan tuoma uudistunut into kuvata vai muuten vaan, mutta jotenkin syksy on sykähdyttänyt. Yleensä olen masistellut puoli syksyä sitä, että ulkona on masentavaa, mutta nyt oon nauttinut syksyn kauneudesta. Sumut, värikkäät puut, huurteiset oksat, jotenkin joka viikko on jotain kaunista ja ihmeellistä. Toisaalta tämä on myös Adrianin ensimmäinen syksy ja voi sitä ihmetyksen määrää! Kun tuli lunta! Tai kun oli lehtiä maassa loputtomasti! Kun pääs läträä lätäkköön. Jollain tavalla lasten kanssa on hirveän hauskaa just se, kuinka pääsee elämään uudelleen tuon ihmetyksen ja kaiken sen hämmennyksen, mitä uudet asiat aiheuttaa.\nEhkä yksi osa tätä iloa on oikeasti se, että olen voinut paljon paremmin. Enkä sinänsä voi ihan kokonaan sivuuttaa sitäkään tietoa, että talvimasennus on vahvasti kytköksissä ADHD:hen. Jep, sekin! 😀 On ihan tutkittua tietoa, että Seasonal Affective Disorder, eli tutummin kaamosmasennus on yliedustettuna ADHD:n rinnalla, mikä itse asiassa on aika selkeä yhteys kun tarkemmin miettii. Wikipedia kertoo: “Auringonvalon vähentyminen voi johtaa serotoniinin vähäisempään erittymiseen. Kaamoksen on todettu vaikuttavan aivojen välittäjäaineisiin hyvinkin voimakkaasti. Kanadalaiset tutkijat ovat osoittaneet, että kaamosmasennuksesta kärsivillä on normaalia vähemmän aivojen välittäjäainetta serotoniinia, joka säätelee tunnetiloja ja energiatasapainoa. Serotoniinin kuljettajamolekyyli siivoaa ylimääräisen serotoniinin pois aivoista. Mitä aktiivisemmin kuljettajamolekyylit toimivat, sitä vähemmän aivoissa on serotoniinia. Kuljettajan aktiivisuus oli huomattavasti korkeampi talvella kuin kesällä. Tämä johtaa siis serotoniinivajeeseen, joka saattaa selittää, miksi terveetkin ihmiset kokevat alakuloisuutta ja voimattomuutta talven kynnyksellä. Vaikka kaamosmasennus on tunnettu jo kauan, sen biologinen syy on ollut epäselvä.” Lisää tähän ADHD, jossa yleensä dopamiini, noradrenaliini ja/tai serotoniini ovat keskeisessä asemassa. Eli sinänsä yhteys on mun mielestä hyvin yksinkertainen. Jos aivojen välittäjäaineet ovat muutenkin epätasapainossa, niin nämä Suomen talven pimeät ajanjaksot pahentavat tilannetta. Ehkä juuri siksikin tämä vuosi on mennyt sikäli eri tavalla, että talvi ja pimeys ei ahdista. Joo, olisihan se kiva nauttia eteläisemmistä keleistä perheeni kanssa rannalla polskien, mutta ajatus Suomen talvesta ei herätä mussa syvää ahdistusta, niin kuin ennen.\nOn oikeasti jotenkin todella mielenkiintoista, miten paljon asioita on tapahtunut ADHD-diagnoosin ja lääkehoidon aloittamisen jälkeen. Ihan sellaisia pieniä asioita. Mä oon esim. aina vältellyt uimista Suomessa, koska kylmä. Ja siis käynyt suihkussa niin, että nuppi on kuumimmalla mahdollisella, eikä se oo ollu tarpeeks kuuma musta silloinkaan, vaikka kylppäri on höyrynnyt kuumasta ja mies ei oo kestänyt tyyliin olla samassa kylppärissä. Meidän lämminvesivaraajan vesi on ollut talvisin koetuksella ja mä oon aina vaatinut, että hankitaan toinen. “Mitä jos kävisit vaan suihkussa niinku normaalit ihmiset?” Lähes heti lääkehoidon aloittamisen jälkeen mä olin meistä se, joka halus käydä koko kesän uimassa. Siis vielä 21 jälkeen illalla kun oli kylmä. Mun mielestä ennen on ollut epämiellyttävää olla uimassa uimahallissa (kylmä jopa vauvauinnissa) ja lasten kanssa suihkussa yhdessä oleminen vaati sen, että perään pääsee yksin lämmittelee, koska lapsille vesi on liian kuumaa muuten. Ykskaks mä käyn normaalissa suihkussa.Tykkään edelleen lämpimästä, mutta siis sellaisesta järkevästä. Ja se kaikista kuumin vesi tuntuu kuumalle! Käsittääkseni tää vuorostaan liittyy noradrenaliiniin jollakin tapaa, mutten oo tutkinut asiaa sen enempää.\nNo anyway, kaamosasennuksesta en oo ennen tiennyt hirveesti mitään ja oon mielessäni aina pitänyt asiaa ihan oikeesti sellaisena firstworldproblems -tyyppisenä “mua niin masentaa talvi”-meininkinä, että yllätyin siitä, että asia ylipäätään löytyy Terveyskirjastosta oli mulle ihan yllätys 😀 Kun tähän yhdistää myös ADHD-hoidon muut hyödyt toiminnanohjauksessa ja tunnesäätelyssä ja myös sen, että olen nukkunut paremmin kuin vuosiin (laadullisesti, en valitettavasti määrällisesti), syönyt paljon järkevämmin ja kuluttanut huomattavasti vähemmän sokeria, ei mikään ihmekään, että impulssit johonkin mielihyvään tuottavaan kuten etelän reissuun, on hyvin vähäiset verrattuna menneisiin vuosiin. On itse asiassa tosi käsittämätöntä, miten jälkeenpäin voi ymmärtää itseään ja monia asioita itsessään niin eri tavalla kuin ennen, kun osaa yhdistää asiat oikein. Mähän oon vuosia taistellut raudanpuutteen kanssa ja ihan lapsesta asti on ollut anemiaa tai raudanpuutetta ilman anemiaa. Oon ollut viime vuosina rautainfuusiossa kahdesti ja mun rauta on neljännesvuosittain tarkkailussa. Kuvitelkaapa ihmetykseni, kun en ole koko kesän aikana syönyt lainkaan rautalisää, mutta ensimmäistä kertaa mun rauta oli noussut itsekseen! Edellinen 3kk ilman rautalisää oli laskenut rautaa kuin lehmänhäntä. Mikään rautalisä ei ole ollut tarpeeksi tehokas tai jos on ollut tarpeeksi tehokas, niin on laittanut vatsan aivan sekaisin ja ainoa sopiva hoito on ollut se infuusio. Se ei ole sieltä halvimmasta päästä, mutta aikanaan rytmihäiriöiden alettua se alkoi tuntumaan ihan hyvältä idealta. Mä syön paljon rautaa sisältäviä ruokia ja oon käyttänyt rautalisää on/off ikiajat. On poissuljettu kaikki mahdollinen keliakiasta laktoosi-intoleranssiin ja lopputoteama pidemmissäkin tutkimuksissa on ollut se, että rauta ei imeydy kunnolla. Mutta nyt se oli maagisesti kesän aikana imeytynyt. Mua kiinnosti tää ja tutkin asiaa. Törmäsin lukemattomiin artikkeleihin siitä, kuinka raudanpuute pahentaa ADHD-oireita merkittävästi ja miten merkittävä rooli raudalla on dopamiinin tuotannossa ja samalla löytyi mielenkiintoista tutkimusta siitä, että ADHD:hen käytetyn stimulanttilääkityksen vaikutus on usein rautaa kohentava. En syventynyt sen enempää asiaan kun on vihdoin tasapainossa nämä molemmat, mutta mielenkiintoista yhtä kaikki. Odotan innolla seuraavaa kontrollia ja jatkan ilman rautalisää.\nIhmiskroppa ja ihmismieli on jännittävä kokonaisuus. Joku juo kahvia herätäkseen, toinen (minä) nukahtaakseen. Ja koko kehomme on niin käsittämättömän monimutkainen käyttöliittymä, että yksi asia siellä ja toinen täällä, voi vaikuttaa ihan todella kokonaisvaltaisesti. Ja kun asiat yksinkertaistaa, niin kaikki kuulostaa “normaalilta”. No kuka nyt pimeästä tykkää, totta kai kaikki tykkää auringosta?! Niin mutta miksi? Ehkä siksi, että se auringonvalo vaikuttaa meissä ihan fyysisesti, niihin välittäjäaineisiin, jotka vaikuttavat meidän toiminnassa niin moneen, mm. hyvään fiilikseen?\nMielenkiinnolla siis odotan, millainen on tämä ensimmäinen talvi, kun tuntuu siltä, että olen tasapainoisempi, ihan fyysisesti siis. Ehkä saan ensimmäistä kertaa oikeasti nautittua talvesta ihan eri tavalla kuin ennen. Ehkä tämä on tavallaan myös mun ensimmäinen tavallisesti tiedostama syksy ja ensimmäinen talvi, niin kuin Adrianillakin. Ehkä siksi oon kylmän, pimeän, märän ja nihkeän sijaan nähnyt värejä, kauneutta ja kaikkea hyvää tässä vuodenajassa, jota normaalisti vihaan.\n10 thoughts on “Kun kaamosmasennus meni pois”\nHyvin kirjoitettu ja mielenkiintoinen postaus! Ja vain vahvisti ajatustani, että miehelläni voi hyvinkin olla myös ADHD. Tämä ajatus tuli mieleen jo ensimmäisestä ADHD-postauksestasi ja monet myöhemmät, erityisesti tämä!, ovat vain vahvistaneet fiilistä. Mies ei varmaan itsekään tajua, kuinka eri ihminen hän on keväisin ja kesäisin valoisaan aikaan kuin näin marraskuun pimeyden tultua. Mutta hän on kieltäytynyt menemästä ADHD-testeihin, koska ei joka tapauksessa halua aloittaa mitään lääkitystä, minkä ymmärrän täysin. Olennaista siis kai vain ymmärtää toisen erilaisuutta, kuten kaikkien ihmisten kanssa diagnooseista tai diagnoosittomuudesta huolimatta 🙂\n12th November 2020 at 2:24 pm\nMistä tuo aivan ihana takki on? 🙂 Koitin Metsolan sivuilta etsiä kun näyttää vähän Metsolan tyyppiseltä mutta en ainakaan löytänyt.\n12th November 2020 at 2:25 pm\nKiitos blogistasi! Olen seurannut sinua jo monta vuotta. Elämäsi on ollut uskomaton seikkailu (ja on toki edelleen), mutta mielestäni blogisi on nyt paljon syvällisempi ja rehellisempi kuin aikaisemmin. Erityisen kiinnostunut olen näistä aivokemiaa, tunnetaitoja ja oman toiminnanohjausta käsittelevistä postauksista, koska luulen että itsellänikin saattaa olla ADD eli ADHD ilman impulsiivisuutta.\nAntoisaa loppusyksyä sinulle ja perheellesi! Ihania kuvia tässä postauksessa!\nOnpa todella mielenkiintoista lukea havaintojasi liittyen ADHD:sta ja myös lääkityksen vaikutuksista. Ja mikä kaikki voi siihen liittyä.Toimin luokanopettajana ja työskentelen paljon lasten kanssa, joilla on ADHD-diagnoosi. Osalla lääkitys ja osalla ei. Tavoitteena on ymmärtää heitä parhaalla mahdollisella tavalla ja tukea.\nMe ollaan ainakin 4v:lle kerrottu ihan rehellisesti jo keväällä että nyt on semmonen koronavirus, samanlainen pöpöjuttu kun flunssa mutta vielä pahempi. Ja että se tarttuu helposti ihmisestä toiseen joten on vältettävä esim. leikkimistä toisten kotona tai hoploppeja yms. Hyvin lapset ymmärtää kun kertoo rehellisesti muten asiat on. 🙂\nKyllä mekin ollaan kerrottu mikä tää on, mut ei 3v silti ymmärrä miks koko perhe terveenä jää kotiin esim. altistustilanteessa tai miksei pääse vaikka kummimummia näkemään.\nKiitos super mielenkiintoisesta postauksesta! Minulla on itselläni ADD, lisäksi löytyy matala ferritiini, johon olen vasta aloittanut rautalisän. Ja sitten löytyy myös rytmihäiriöt. Lääkitystä en ole voinut ADD:hen käyttää, koska se nimenomaan pahensi rytmihäiriö-oireita… harmi, sillä ne todella auttoivat keskittymisessä. Ymmärsinkö oikein, että sinun rytmihäiriöt johtuvat nimenomaan anemiasta? Vähensikö rautainfuusio rytmihäiriö-oireita?\n15th November 2020 at 6:37 pm\nKiva kuulla, että oli mielenkiintoinen! 🙂\nMulla loppu rytmihäiriöt ja levottomat jalat rautainfuusioon ja ekan ja tokan välissä on pysyneet poissa, kun ei ehtinyt tippua ihan nii matalaksi vaan menin melko pian synnytyksen jälkeen toisen kerran.\nKannattaa seurata sitä raudan imeytymistä, sillä mun ymmärtääkseni ADHD/ADD voi häiritä nimenoman imeytymistä, eli ota tarkkailuun 🙂\n15th November 2020 at 12:31 pm\nMoikka! Kun oot aiemmin kirjoitellut sun ajatuksia rokotuksista ja nyt taas sivusit aihetta ig-storeissasi, tuli mieleen pari kysymystä.\nOot kertonut että olet hpv-rokotusta vastaan? Osaatko avata sitä lisää? Sehän siis kuuluu kansalliseen rokotusohjelmaan. Samoin suhtaudut kielteisesti koronarokotteeseen? Miksi? Olet kertonut että vanhemmat jotka eivät rokota lapsiaan, eivät rakasta heitä tarpeeksi. Että olisi sama kun ajaisi lapsen päälle autolla. Kuka siis päättää mitkä rokotteet kertovat rakkaudesta ja mitkä eivät?\n15th November 2020 at 6:32 pm\nMä en ole vastustanut HPV-rokotetta, olen ollut itse ko. rokotetutkimuksessa nuorena ja saanut ko. rokotuksen jo ennen kuin se oli rokoteohjelmassa. Eli mihin väitteesi perustuu?\nEn ole myöskään sanonut, että vanhempi ei rakasta lastaan, jos ei rokota. Tällekin olisi kiva lähde 🙂 Autoesimerkissäkin puhuin toisen, ei oman lapsen, päälle ajamisesta vertauksessa, jossa on vakava lapsia uhkaava tauti, minkä rokottamatta jättäminen ei MINUN mielestäni ole perusteltua, kun rokotteen riskit on tiedossa vuosia ja vuosia taaksepäin. En suhtaudu kielteisesti koronarokotteeseenkaan. Suhtaudun kriittisesti siihen, että sitä pidetään ratkaisuna tähän tilanteeseen ja muut toimet jätetään sitä odottelemaan. Suhtaudun skeptisesti sen toimivuuteen ja ylipäätään nopeasti kriisissä valmistettuun rokotteeseen tässä viruksessa, joka on esim. lapsille nykytiedon puitteissa melko vaaraton.\nJos punnitaan “saatu hyöty vs. riski”, on tällainen nopeasti kilpajuoksussa miljardeihin tehty rokote musta sinne riskin puolelle menevä kaikilla muilla kuin riskiryhmäläisillä, ennen kuin on pidemmältä ajalta tietoa siitä. Lisäksi viruksen muuntuvuus saattaa tehdä rokotteesta osittain hyödyttömänkin, mikä ennestään lisää kriittisyyttäni tähän suhtautumiseen. Kukin saa sellaisen puolestani ottaa, me emme ota vaikka sellainen tarjottaisiin.\nMitä tulee rokote-eroihin, niin on vissi ero vuosikausia tutkituissa rokotteissa, jotka on rokoteohjelmassa. Mm tuhkarokko ja rotavirus kun pyyhkäisee mukanaan aika kovalla tahdilla jengiä ja vuosikymmenen tutkimustyön uskottavuus on mielestäni erinomaista ja sillä on saatu tietyt taudit pois.\nKeskusteluahan on turha edes jatkaa kanssasi, kun tapasi lähteä keskusteluun on vääristellä sanomisiani provosoidaksesi, joten kattava vastaukseni vastannee kysymykseen yleisesti, ja enempää aiheesta ei tarviikaan jatkaa. Kiitos ja mukavaa sunnuntai-iltaa! 😊


Jukka Tarkka: lokakuuta 2016\nPikakommentti 26.10.2016: Nord Stream 2 on raakaa peliä\nVahvat voimat näyttävät vaativan uuden kaasuputkilinjan rakentamista Itämeren pohjaan vanhan, vajaateholla toimivan Nord Stream–putkiston viereen. Se korvaisi Ukrainassa jo olevan ja toimivan kaasunsiirtojärjestelmän, täydentäisi siis olemassa olevaa käyttämättä jäänyttä kapasiteettia uudella lisäkapasiteetilla. Suomen kielessä tällaista sanotaan hölmöläisen hommaksi. Kansainvälisen politiikan sanastossa se on suurvallan mahtailua.\nOn vaarallista kasvattaa Euroopan riippuvuutta tuontienergiasta. Se lisäisi arvaamattoman Venäjän mahdollisuutta heikentää jo muutenkin heikkoja Euroopan unionin perusrakenteita. Arkijärjen mukaan ei myöskään ole hyvä idea lisätä halvan, vanhanaikaisen ja ympäristölle haitallisen energiamuodon tarjontaa markkinoilla, joiden pitäisi suuntautua uuteen, tehokkaaseen ympäristöystävällisen energiarakenteeseen.\nNord Stream 2 ei ole ympäristöpoliittisen sanataituruuden paikka, kuten Suomen virallinen idänpolitiikka opettaa. Se on Venäjän raakaa voimapolitiikkaa Euroopan unionin ja Ukrainan heikentämiseksi. Siihen pitää suhtautua tämän mukaisesti.\nSuomi on asemoitunut itsensä väärää joukkoon hyväksyessään Venäjän etukenoisen Nord Stream-politiikan. Eurooppa ei tarvitse Nord Stream 2:n lisäkaasua. Sen ei pidä alistua Venäjän aseeksi Ukrainaa vastaan. Ei, vaikka Saksa näyttää hyväksyvän sen roolin.\nTuttu kuvio. Sielunsa pelastamiseksi Suomen pitäisi asettua vastustamaan sekä Venäjää että Saksaa. Se on paljon vaadittu. Tällä kertaa ahdingosta ei kuitenkaan selvitä suomettuneesti väistelevällä liturgialla, kuten ennen. Höpötys ympäristövaikutusten huolellisesta selvityksestä ei auta. Tarvitaan aitoa valtiomiestaitoa.\nLähettänyt Jukka Tarkka klo 23.20 Ei kommentteja: Linkit tähän tekstiin\nKolumni 20.10.2016: Oudot populistit, uudet realistit\nEtelä-Suomen Sanomat 20.10.2016\nHallituksen elämä ei ole helppoa. Kaikki tietävät, että vain isot korjausliikkeet voivat edes teoriassa auttaa ulos kansantalouden umpikujasta. Toinen toistaan merkittävämmät uudistukset puuroutuvat sekavien rakenteiden monimutkaisiin selkeytysyrityksiin. Silti hallitus hakee urheasti aina vaan uusia kohteita voidakseen taas hakata päättä seinään ja toivoa, että muuri murtuu.\nSääliksi käy hallitusta. Mutta oikeastaan vielä enemmän oppositiota, sillä parlamentaarisen yleisvelvoitteen mukaan sen pitää runtata littanaksi hallituksen jokainen idea ja esitys. Miten sellaiseen umpimähkäiseen pakkoärhentelyyn alistetut ihmiset voivat säilyttää henkisen itsekunnioituksensa? Hallitus tekee sentään jokaisen välttämättömäksi tietämää työtä. Oppositio voi vain rähjätä.\nMonessa hallituksen remonttihankkeessa on varmaan ajatusvirheitä ja saavutettavissa olevien tulosten asenteellista kaunistelua. Ja jokainen niistä sattuu kipeästi johonkin yhteiskuntaryhmään. Ne vaan piti tehdä. Kun nykyinen oppositio on vähän ajan päästä hallituksessa, se joutuu samaan asemaan. Eri perustein eri kohteissa, mutta silti.\nOpposition hurskastelee kuin sillä olisi avaimet kaikkiin umpilukkoihin. Silti ei taida olla ihan varmaa, pystyisivätkö nykyiset oppositioryhmät tekemään välttämättömät uudistukset niin, että ankeuden yhteiskunta muuttuu hymyn maaksi, eikä mikään ryhmä joudu kärsiään.\nOpposition tuottamassa automaattipuheessa ei ole vivahteita eikä profiilia. Eroja on vain melun tasossa. Kaikki hallituksen tekemiset ovat niin väärin, niin väärin. Kritiikin uskottavuus parantuisi jos siinä olisi edes vähän sävyeroja. Oppositiolla voi sentään joskus olla järkeviäkin ajatuksia ja hyviä ideoita. Nyt ne uppoavat tavanomaiseen puppupuheeseen ja menevät suoraan ajatussilppuriin.\nElämme mielenkiintoista käännevaihetta, toivottavasti. Työllisyys tuntuu paranevan, edes vähän. Työttömyyskulut supistuvat ja verokertymä kasvaa, hiukan. Kauppa elpyy, varovaisesti. Investointeja on havaittu, mutta niiden vaikutus näkyy vasta vuosien kuluttua. Ihmisten luottamus tulevaisuuteen palailee edes pätkittäin. Raskaan teollisuuden tilauskanta näyttää lähes uskomattamalta.\nTavallisesti tällaisten indikaattorien ilmetessä on ollut ihan turha yrittää kiitellä hallitusta. On totuttu ajatteleman, että hyvä talouskehitys voi olla peräisin vain viennistä, ja kaikki muu on tuulen tuomaa. Mutta nyt onkin sellainen kummallinen tilanne, että samalla kun hento kasvu viriää, vienti yhä kompastelee. Tähän mennessä näkyneet uuden elämän heikot merkit ovat kotoperäisiä.\nMutta jos oppositiolta kysytään, ne eivät tietenkään voi olla hallituksen ansiota. Myönteisin tarjolla oleva kommentti taitaa mennä niin, etäedes hallituksen jatkuva tunarointi ei ole pystynyt estämään noita vähäisiä, ja luultavasti pian ohi meneviä myönteisiä ilmiöitä.\nPopulismin lippu on siirtynyt uusiin käsiin. Nyt sitä kantavat vihreät ja vasemmisto. Ainakin perussuomalaisten johto on siirtynyt talousrealistien rintamaan. Entiset aitopopulistit kantavat nyt oman osansa hallituksen raskaasta taakasta, remsseistä puheistaan huolimatta. Tämä on poliittista sankaruutta, jonka arvo kasvaa siitä, että sellaisen menon takuuvarma seuraus on kannatuksen romahdus.\nPerussuomalaisten hallitustaival antaa uuden sisällön vanhanaikaiselle korskeudelle ”Right or Wrong – my Country”, joka ohjaa kahmimaan kakki edut hinnasta välittämättä. Perussuomalaisten nykyisessä linjauksessa se tarkoittaa uhrivalmiutta isänmaan hyväksi silläkin uhalla, että se vie puolueen tuhoon.\nLähettänyt Jukka Tarkka klo 21.09 1 kommentti: Linkit tähän tekstiin\nPikakommentti 15.10.2016: Puolustusministeri Ahvenanmaasta\n(15.10.2016 klo 22.50 julkaistua tekstiä on täydennetty 16.10.2016 klo10.10)\nPuolustusministeri Jussi Niinistön lausunto Yle Ykkösaamussa 15.101.2016 Ahvenanmaan tilanteesta ilahdutti kovasti. Hän ei näytä pelkäävän tavanomaisen ajattelun asettamia sopivaisuussääntöjä vaan katselee kansallista turvallisuutta sen perusteella, mitä nyt ympärillämme näkyy ja mitä historiasta tiedetään. Sellaista turvallisuusajattelua tarvitaan juuri nyt.\nJussi Niinistö sanoi, että Suomi vastaa Ahvenanmaan puolustuksesta, mutta alueen demilitarisointi ei auta asiaa. Suomella ja Ruotsilla on yhteinen intressi puolustaa Ahvenanmaata. Ruotsille on tärkeää, että Ahvenanmaa ei ole vihamielisen voiman hallussa. Ahvenanmaan-kysymykseen palataan todennäköisesti myöhemmin yhteisen puolustuksen kehitystyössä Ruotsin kanssa.\nOlen osallistunut Ahvenanmaan puolustusta koskeviin mietintään Suomen Kuvalehdessä jo touko- ja elokuussa 1993. Ne kolumnit näkyvät Suomen Kuvalehden digitaalisessa arkistossa osoitteessa http://suomenkuvalehti.fi/digilehti/ .\nTuoreimmat harrastusnäytteeni Ahvenanmaa-mietinnässä näkyvät tässä blogissa: Kolumni Etelä-Suomen Sanomissa 22.9.2016 (Yhteinen uhka ja puolustus) ja artikkeli Centrum Balticum-säätiön julkaisemassa Pulloposti-kolumnisarjassa 29.9.2016 (Aseettomuuden unelma).\nLähettänyt Jukka Tarkka klo 12.51 Ei kommentteja: Linkit tähän tekstiin\nPikakommentti 12.10.2016: Hyvin tehty\nOlisi todella mielenkiintoista kuulla järkevä selitys sille, että kaksi Venäjän taistelukonetta tulee viiden tunnin välein Suomen ilmatilaan suunnilleen samassa paikassa ja lentävät naapurin puolella suunnilleen saman reitin. Mutta Venäjä ei aina selitä.\nTärkeintä tässä tapauksessa oli kuitenkin se, että Hornetit olivat paikalla juuri sen minuutin ajan, jonka venäläiset koneet lensivät Suomen puolella. Näyttää siltä, että ilmavalvonnalla oli tieto tulevasta tilanteesta melko hyvissä ajoin etukäteen.\nAinakin tukevalta maan kamaralta tapahtumaa seuranneesta maallikosta tuntuu siltä, että lentäminen sotakoneen viereen valokuvausetäisyydelle varsinkin pimeässä vaatii hyvää psyykkistä valmiutta ja tilanteen täsmällistä hallintaa.\nHyvin tehty. Onneksi olkoon.\nLähettänyt Jukka Tarkka klo 10.03 Ei kommentteja: Linkit tähän tekstiin\nPikakommentti 8.10.2016: Venäjä vahvistaa sitä, mitä se vastustaa\nVenäjän lentotoiminta Porvoon edustalla vahvistaa Suomessa lopultakin virinnyttä oivallusta siitä, että 1990-luvu alussa tehty valinta länteen suuntautumisesta oli sittenkin oikea. Suomalaisten Naton vastainen primitiivireaktio estää tämän perusvalinnan kehittämisen kaikkien luonnollisimmalla tavalla. Mutta sen suuntainen kehitys voi toteutua ainakin osittain myös niin, että listään puolustusyhteistyötä sopivien kumppanien kanssa ohi Naton.\nSuomen puolustuksen tehostuminen on Venäjälle jo sinällään kiusallinen asia, mutta se on suorastaan noloa, että Suomi tekee sen Natoon liittymättä. Presidentti Putinin propagandateollisuus on lietsonut oman väestönsä ja osan suomalaisistakin raivokkaaseen Nato-kammoon, mutta siinä onnistuminen ei tuotakaan tarkoitettua tulosta.\nMitä enemmän Venäjän sotakoneet kartuttavat Suomen ilmavoimien kokemusta tositilanteiden hoitamisesta sitä selvemmin suomalaiset alkavat nähdä, että puolustus tarvitsee lisää tehoa. Sitä voi saada vain yhteistyöllä lännen kanssa. Venäjä vahvistaa vahingossa suuntausta, jota se vastustaa.\nLähettänyt Jukka Tarkka klo 21.32 2 kommenttia: Linkit tähän tekstiin\nKolumni 6.10.2016: Nato-kansanäänestys olisi liian iso riski\nEtelä-Suomen Sanomat 6.10.2016\nEilen Helsingin Sanomissa ja tässä blogissa julkaistussa kirja-arviossa käsittelin kansanäänestyksen sopivuutta päätöksentekoon Nato-jäsenyydestä. Tänään Etelä-Suomen Sanomissa olleessa kolumnissa täsmensin eilisessä jutussa lyhyen maininnan varaan jäänyttä ajatustani näin:\nNaton vastustamisen elämäntavakseen ottaneet ovat taluttaneen ansaan suuren joukon politiikan johtotehtäviin ajautuneita yksinkertaisia sieluja. Onhan se niin komeaa vaatia kansanäänestystä, että sitä ei kertakaikkiaan voi vastustaa. Tähän älylliseen laiskuuteen hairahtaneiden isänmaallinen velvollisuus on irrottautua helposti heitetystä vaarallisesta lupauksestaan.\nOn liian iso riski avata edes teoreettisesti se mahdollisuus, että kansanäänestys kaataisi demokraattisten valtioelinten parhaan mahdollisen virkamies- ja sotilasosaamisen perusteella valmisteleman, Naton kanssa valmiiksi neuvotteleman ja eduskunnan hyväksymän sopimuksen Natoon liittymisestä.\nSama katastrofi tulee vastaan siinä vielä hullummassa vaihtoehdossa, että kansanäänestyksellä intoilijat onnistuvat varsinaisessa päätavoitteessaan. Niin kävisi jos pelästyneet poliitikot keksisivät järjestää kansanäänestyksen siitä, saako hallitus edes valmistella ja ajatella Nato-jäsenyyttä.\nMolemmat Nato-kansanäänestyksen muodot alistaisivat Suomen Venäjän vaikutusvaltaan vielä julmemman kuin yya-sopimus aikoinaan. Sopimuksessa oli sentään tekstikohtia, joiden tulkintaan suomalaiset voivat yrittää tarrautua pelastautuakseen.\nKansanäänestys olisi niin iso riski, että mikään vastuullinen hallitus ei voi sitä ottaa. Jo sillä uhkaaminen tekee Nato-jäsenyyden mahdottomaksi, ennen kuin siitä on edes yritetty päättää yhtään mitään. Tämän dilemman pahin riski on, että Nato-vaihtoehto luiskahtaa huomaamatta ulottumattomiin. Silloin oltaisiin Kremlin komennossa pahemmin kuin koskaan normaalioloissa.\nKielteinen Nato-kansanäänestys veisi puheoikeuden Suomen turvallisuuspoliittiselta johdolta. Jos Suomen kansa äänestää Venäjän puolesta, Kremlin ei tarvitse välittää Helsingin hallitusherroista.\nKirja-arvio: Ahtisaaren suorat sanat Venäjästä: "He luovat kylmää sotaa, ei länsi."\nHelsingin Sanomat: Nettisivut 4.10.2016 Printtilehti 5.10.2016\nEntisen presidentin, huippudiplomaatin ja täysin palvelleen päätoimittajan keskustelukirja voi tuntua raskaalta, mutta onneksi se on toimitettu niin, että se on elävää puhetta. Kun Martti Ahtisaari, Jaakko Iloniemi ja Tapani Ruokanen syventyvät turvallisuuden perusasioihin, lukija joutuu hieraisemaan silmiään kerran jos toisenkin.\nKukaan ei pysty arvioimaan, missä asennossa maa on, kun tästä kirjasta nouseva pöly laskeutuu. Sen päättelyä vyöryttävät eteenpäin rauhannobelisti ja Etykin perustajaisiin kuulunut huippudiplomaatti. He ovat yya-kokemuksen karaisemia ja Kekkosen koulun käyneitä konkareita, ja kaiken kukkuraksi taustaltaan sosiaalidemokraatteja. Tämä ei ole mitä tahansa Nato-kiimaa.\nArviot Venäjän toiminasta on riisuttu suomettuneesta silokielestä. Ahtisari: ”Väitteet Naton uhasta Venäjää kohtaan on ihan roskaa.” Iloniemi: ”Hölynpölyä. Ei Nato edes kykene uhkaamaan.” Ahtisaari: ”Jos toinen rikkoo jatkuvasti kansainvälistä lakia, olisi hullua pohtia, mitähän me olemme tehneet väärin. On kritisoitava aggressiivisesti, että olette alkaneet toimia vastoin aiempia hyviä sopimuksia. He luovat kylmää sotaa, ei länsi.”\nAhtisaaren tulkinnassa ”Ukraina ja Krim olivat heikkouden osoitus Venäjältä. Heidän piti käyttää laittomia, kansainvälisesti tuomittavia keinoja.” Iloniemi ihmettelee, ”kuinka huonoilla korteilla Putin pelaa ja saa aikaan hyviä tuloksia omalta kannaltaan.” Ahtisaari: ”Se osoittaa kuinka röyhkeys toimii.” Iloniemi: ”Se toimii siellä, missä vastapuolella yritetään käyttäytyä siivosti.”\nKaikkein välittömin ja konkreettisin uhka on hallitsematon maahanmuutto. Iloniemi toteaa, että Venäjän päätös avata pari pohjoista rajanylityspaikkaa ”saatiin sitten puoleksi vuodeksi perutuksi. Tarkoituksena oli olla uhka, koska päätös oli määräaikainen. Suomi sai ikään kuin puolen vuoden koeajan: käyttäydymmekö niin hyvin, ettei puomeja nosteta uudelleen ylös. Tämä ’puoli vuotta’ oli kaikkein pahaenteisin piirre. Se muodosti melkein julkilausutun uhan.”\n”Jotkut haluavat tämän muistaen lähestyä Natoa ja toiset taas etääntyä Natosta, koska pelkäävät puomien nostamista jälleen.” Ruokanen: ”Tämä tarkoittaa sitä, että olemme kiristyksen kohteena.” Iloniemi: ”Niin, kärjistetysti sanoen. Se ei ole väärä väite. Sellainen asetelma tässä on. Jos sieltä tulee kymmenin tuhansin ihmisiä, emmehän me heitä ammu.”\nKeskustelijat ovat kauhuissaan siitä, miten vinoon Venäjän paine on vääntänyt Suomen. Iloniemi: ”Suomessa on aika vahva pro Venäjä-lobby, Venäjän puolustajat. He sietävät hyvin paljon Venäjältä.” Ahtisaari: ”Tällä tavalla toimiva Venäjä pitäisi eristää.” Iloniemi: ”Sitä mieltä eivät näköjään kaikki ole – parista entisestä pääministeristä aloittaakseni.”\n”Joillakin on jäänyt yya-vaihde päälle” Venäjän suomalaiset edunvalvojat hallitsevat maan henkistä tilaa. Se ajatusmaailma on peräisin menneisyyden synkeimmistä onkaloista. Eletään taas vaaran vuosia ja pelko kasvaa. Venäjä-lobbyn kannattajat odottavat nöyrästi, mitä presidentti Vladimir Putinin väki seuraavaksi heiltä tahtoo.\nNato-jäsenyys ei ole tässä asetelmassa ongelma vaan ratkaisu. Ahtisaari oikoo diplomaattiset kiemurat. Suomen pitäisi ”mennä Natoon, jo ennen Ruotsia. Ruotsi tekee sen jossain vaiheessa myös.” Iloniemikin tukee Nato-jäsenyyttä, mutta liittoutuminen ”ennen Ruotsia on mahdotonta poliittisesti, utopiaa.” Hän taas uumoilee, että ruotsalaiset voivat tehdä Nato-ratkaisunsa omin päin Suomesta välittämättä, kuten hakeutuessaan kohti EU:ta. ”Heidän Nato-lähentymisensä etenee vauhdilla,” varoittaa Iloniemi.\nKeskustelijat tyrmäävät kansanäänestyksen sekä yleisesti että Nato-kysymyksen yhteydessä erityisesti. ”Se jos mikä on sattuman kauppaa ja kaukana vastuullisesta päätöksenteosta… Se on … poliitikon tapa paeta vaikeaa päätöstä ja vastuuta eli luistaa niistä tehtävistä, joita varten hänet on valittu… Eikä siinä edes päätetä … asiasta, vaan kerrotaan, mitä mieltä ollaan … hallituksesta. Se on varsinaista poliittista pelkuruutta.”\nKeskustelu ei kuitenkaan kulje tätä polkua loppuun asti. Iloniemi tosin huomauttaa, miten vaarallista on kytkeä kansanäänestys sotilaalliseen perusturvallisuuteen. ”Jos haluaa kansanäänestystä Natosta, haluaa käytännössä Venäjälle veto-oikeuden.”\nKansanäänestys on hallitsematon riski. Siksi sillä uhkaaminen estää Nato-jäsenyyden jo ennen kuin siitä on edes yritetty päättää mitään. Nato-vaihtoehto voi luiskahtaa vahingossa ulottumattomiin. Silloin Suomi olisi vielä pahemmassa pinteessä kuin yya-sopimuksen aikaan.\nNäiden reaalidiplomaattien puheessa tärkeintä on se, miten asiat näyttävät olevan, eikä se, miltä ne tuntuvat. Kannattaa kuunnella. Siitä voi saada aiheen ajatella uudestaan sellaista, mikä on luultu jo valmiiksi ajatelluksi.\nLähettänyt Jukka Tarkka klo 5.14 2 kommenttia: Linkit tähän tekstiin\nPikakommentti 26.10.2016: Nord Stream 2 on raakaa ...\nKolumni 20.10.2016: Oudot populistit, uudet realis...\nPikakommentti 15.10.2016: Puolustusministeri Ahven...\nPikakommentti 8.10.2016: Venäjä vahvistaa sitä, mi...\nKolumni 6.10.2016: Nato-kansanäänestys olisi liian...\nKirja-arvio: Ahtisaaren suorat sanat Venäjästä: "H...


Austin Maestro vaihtoautot - Nettiauto\nNettiauto.com  Austin  Austin Maestro\nSivustoltamme ei tällä hetkellä löytynyt yhtään Austin Maestro ilmoitusta. Voit selata muita Austin malleja Austin sivulta.\nAustin Maestro vaihtoautot\n14 kpl Austin Maestro vaihtoautoa mallista autoa myydään alla olevien ilmoitusten kautta . Selaa käytettyjä autoja ja ...Lue lisää löydä itsellesi Austin Maestro. Katso myös muut Austin -automallit Palvelustamme löydät myös Austin Maestro-huoltoa tarjoavat yritykset.\nArvostele Austin Maestro\nAustinMaestro Tarkenna hakua »\nAustin Allegro 72HUUSI 72H\nAustin Healey 72HPäivitetty 72H